qundao/data-zh-poetry huggingface dataset:
窮冬吟
作者：邵雍
朝代：宋

十二月將終，還驚歲律窮。
藏冰方北陸，解凍未東風。
草昧徒尋綠，花梢强覓紅。
探春春不見，元只在胸中。
窮達吟
作者：邵雍
朝代：宋

窮不能卷，達不能舒。
謂之知道，不亦難乎。
窺開吟·其一
作者：邵雍
朝代：宋

物理窺開後，人情照破時。
一身都是我，瘦了又還肥。
窺開吟·其一〇
作者：邵雍
朝代：宋

物理窺開後，人情照破休。
止堪初看望，不可久延留。
窺開吟·其一一
作者：邵雍
朝代：宋

物理窺開後，人情照破時。
欲知花爛熳，便是葉離披。
窺開吟·其一三
作者：邵雍
朝代：宋

物理窺開後，人情照破間。
敢言天下事，到手又何難。
窺開吟·其一二
作者：邵雍
朝代：宋

物理窺開後，人情照破時。
有權能處置，更狡待何爲。
窺開吟·其七
作者：邵雍
朝代：宋

物理窺開後，人情照破時。
可嗟兼可唾，堪鄙又堪嗤。
窺開吟·其三
作者：邵雍
朝代：宋

物理窺開後，人情照破時。
正如携寶劍，切玉過如泥。
窺開吟·其九
作者：邵雍
朝代：宋

物理窺開後，人情照破前。
止堪令執筆，不可使持權。
窺開吟·其二
作者：邵雍
朝代：宋

物理窺開後，人情照破時。
能將函谷塞，只用一丸泥。
窺開吟·其五
作者：邵雍
朝代：宋

物理窺開後，人情照破時。
能將一箇字，善解百年迷。
窺開吟·其八
作者：邵雍
朝代：宋

物理窺開後，人情照破初。
不堪將勸誡，止可與嗟吁。
窺開吟·其六
作者：邵雍
朝代：宋

物理窺開後，人情照破時。
情中明事體，理外見天機。
窺開吟·其四
作者：邵雍
朝代：宋

物理窺開後，人情照破時。
渴多逢美酒，病後遇良醫。
立秋日川上作
作者：邵雍
朝代：宋

富貴固難愛，貧寒易得愁。
休將少時態，移作老年羞。
既有非常樂，須防不測憂。
誰能保終始，長作國公侯。
立秋日川上作
作者：邵雍
朝代：宋

富贵固难爱，贫寒易得愁。休将少时态，移作老年羞。既有非常乐，须防不次忧。谁能保终始，长作国公侯。
立秋日川上作
作者：邵雍
朝代：宋

富贵固难爱，贫寒易得愁。
休将少时态，移作老年羞。
既有非常乐，须防不测忧。
谁能保终始，长作国公侯。
竹庭睡起
作者：邵雍
朝代：宋

竹庭睡起閑隠几，悠悠夏日光景長。
鸎方引雛教嫩舌，杏正垂實裝輕黄。
雨滴幽夢時斷續，風翻遠思還飛揚。
小渠弄水綠陰密，迴首又且數日强。
竹庭睡起
作者：邵雍
朝代：宋

竹庭睡起闲隐几，悠悠夏日光景长。莺方引雏教嫩舌，杏正垂实装轻黄。雨滴幽梦时断续，风翻远思还飞扬。小渠弄水绿阴密，回首又且数日强。
竹庭睡起
作者：邵雍
朝代：宋

竹庭睡起闲隐几，悠悠夏日光景长。
鸎方引雏教嫩舌，杳正垂实装轻黄。
雨滴幽梦时断续，风翻远思还飞扬。
小渠弄水绿阴密，回首又且数日强。
竹庭睡起
作者：邵雍
朝代：宋

竹庭睡起闲隠几，悠悠夏日光景长。
鸎方引雏教嫩舌，杏正垂实装轻黄。
雨滴幽梦时断续，风翻远思还飞扬。
小渠弄水绿阴密，迴首又且数日强。
笔兴吟
作者：邵雍
朝代：宋
体裁：古风

窗晴气和暖，酒美手柔软。兴逸情撩乱，笔落春花烂。
笺年老逢春八首 其一 好花看到半开时
作者：邵雍
朝代：宋

风轻如笑处，露重似啼时。只向笑啼处，浓香惹满衣。
笺年老逢春八首 其七 只恐人间都未知
作者：邵雍
朝代：宋

酒到醺酣处，花当烂漫时。醺酣归酩酊，烂漫入离披。
笺年老逢春八首 其三 年老才会惜芳菲
作者：邵雍
朝代：宋

一岁正荣处，三春特盛时。是花堪爱惜，况见好花枝。
笺年老逢春八首 其二 美酒饮教微醉后
作者：邵雍
朝代：宋

瓮头喷液处，盏面起花时。有客来相访，通名曰伏羲。
笺年老逢春八首 其五 谁让万金无孑遗
作者：邵雍
朝代：宋

白日偏催处，黄金欲尽时。侈心都用了，始得一开眉。
笺年老逢春八首 其八 自知一赏有分付
作者：邵雍
朝代：宋

群卉争妍处，奇花独异时。东君深意思，亦恐要人知。
笺年老逢春八首 其六 这般意思难名状
作者：邵雍
朝代：宋

阴阳初感处，天地未分时。言语既难到，丹青何处施。
笺年老逢春八首 其四 年老逢春春莫疑
作者：邵雍
朝代：宋

物理窥开后，人情照破时。且无形可见，只有意能知。
笺年老逢春八首·只恐人间都未知
作者：邵雍
朝代：宋

笺云：酒到醺酣处，花当烂漫时。
醺酣归酩酊，烂漫入离披。
笺年老逢春八首·好花看到半开时
作者：邵雍
朝代：宋

笺云：风轻如笑处，露重似啼时。
只向笑啼处，浓香惹满衣。
笺年老逢春八首·好花看到半开时
作者：邵雍
朝代：宋

风轻如笑处，露重似啼时。只向笑啼处，浓香惹满衣。瓮头喷液处，盏面起花时。有客来相访，通名曰伏羲。一岁正荣处，三春特盛时。是花堪爱惜，况见好花枝。物理窥开后，人情照破时。且无形可见，只有意能知。白日偏催处，黄金欲尽时。侈心都用了，始得一开眉。阴阳初感处，天地未分时。言语既难到，丹青何处施。酒到醺酣处，花当烂漫时。醺酣归酩酊，烂漫入离披。群卉争妍处，奇花独异时。东君深意思，亦恐要人知。
笺年老逢春八首·年老逢春春莫疑
作者：邵雍
朝代：宋

笺云：物理窥开后，人情照破时。
且无形可见，只有意能知。
笺年老逢春八首·美酒饮教微醉后
作者：邵雍
朝代：宋

笺云：瓮头喷液处，盏面起花时。
有客来相访，通名曰伏羲。
笺年老逢春八首·老年纔会惜芳菲
作者：邵雍
朝代：宋

笺云：一岁正荣处，三春特盛时。
是花堪爱惜，况见好花枝。
笺年老逢春八首·自知一赏有分付
作者：邵雍
朝代：宋

笺云：羣卉争妍处，奇花独异时。
东君深意思，亦恐要人知。
笺年老逢春八首·谁让万金无孑遗
作者：邵雍
朝代：宋

笺云：白日偏催处，黄金欲尽时。
侈心都用了，始得一开眉。
笺年老逢春八首·这般意思难名状
作者：邵雍
朝代：宋

笺云：阴阳初感处，天地未分时。
言语既难到，丹青何处施。
笺年老逢春诗
作者：邵雍
朝代：宋

年老逢春春莫疑，老年才会惜芳菲。自知一赏有分付，谁让万金无孑遗。美酒饮教微醉后，好花看到半开时。这般意思难名状，只恐人间都未知。
筆興吟
作者：邵雍
朝代：宋

窗晴氣和暖，酒美手柔軟。
興逸情撩亂，筆落春花爛。
答人乞碧芦
作者：邵雍
朝代：宋

草有可嘉者，莫将萧艾俦。扶疏全类竹，苍翠特宜秋。风雨声初入，江湖思莫收。无功济天下，藉此一淹留。
答人乞碧芦
作者：邵雍
朝代：宋

草有可嘉者，莫将萧艾俦。
扶踈全类竹，苍翠特宜秋。
风雨声初入，江湖思莫收。
无功济天下，藉此一淹留。
答人乞碧蘆
作者：邵雍
朝代：宋

草有可嘉者，莫將蕭艾儔。
扶踈全類竹，蒼翠特宜秋。
風雨聲初入，江湖思莫收。
無功濟天下，藉此一淹留。
答人书
作者：邵雍
朝代：宋
体裁：古风

卿相一岁俸，寒儒一生费。人爵固不同，天爵何尝匮。不有霜与雪，安知松与桂。虽无官自高，岂无道自贵。
答人书意
作者：邵雍
朝代：宋
体裁：古风

仲尼言正性，子舆言践形。二者能自得，殆不为虚生。所交若以道，所感若以诚。虽三军在前，而莫得之凌。
答人书意
作者：邵雍
朝代：宋

仲尼言正性，子舆言践形。
二者能自得，殆不为虚生。
所交若以道，所感若民诚。
虽三军在前，而莫得之凌。
答人书言
作者：邵雍
朝代：宋
体裁：古风

无位立事难，逢时建功易。求全自有毁，举大须略细。去恶虑伤恩，存恶忧害义。徒有仁者心，殊无仁者意。
答人吟
作者：邵雍
朝代：宋

林下閑言語，何須更問爲。
自知無紀律，安得謂之詩。
答人吟
作者：邵雍
朝代：宋
体裁：五言绝句

林下闲言语，何须更问为。自知无纪律，安得谓之诗。
答人吟
作者：邵雍
朝代：宋

筋骸得似常年否，气血能如旧日无。
却喜一般增长处，樽前谈笑有工夫。
答人吟
作者：邵雍
朝代：宋

筋骸得似常年否，氣血能如舊日無。
却喜一般增長處，樽前談笑有工夫。
答人吟
作者：邵雍
朝代：宋

筋骸得似当年否，气血能如旧日无。却喜一般增长处，樽前谈笑有工夫。
答人吟
作者：邵雍
朝代：宋

谁道闲人无事权，事权唯只是诗篇。四时雪月风花景，都与收来入近编。初春洛城梅开时，赏梅更吟梅花诗。梅花虽开难远寄，唯寄梅诗伸所思。
答人吟·其一
作者：邵雍
朝代：宋

誰道閑人無事權，事權唯只是詩篇。
四時雪月風花景，都與收來入近編。
答人吟·其一
作者：邵雍
朝代：宋
体裁：七言绝句

谁道闲人无事权，事权唯只是诗篇。四时雪月风花景，都与收来入近编。
答人吟·其二
作者：邵雍
朝代：宋
体裁：七言绝句

初春洛城梅开时，赏梅更吟梅花诗。梅花虽开难远寄，唯寄梅诗伸所思。
答人吟·其二
作者：邵雍
朝代：宋

初春洛城梅開時，賞梅更吟梅花詩。
梅花雖開難遠寄，唯寄梅詩伸所思。
答人放言
作者：邵雍
朝代：宋

經時不見意何如，重出新詩笑語初。
物理悟來添性淡，天心到後覺情疎。
已全孟樂君無限，示識蘧非我有餘。
大率空名如所論，此身甘老在樵漁。
答人放言
作者：邵雍
朝代：宋

经时不见意何如，重出新诗笑语初。
物理悟来添性淡，天心到后觉情疎。
已全孟乐君无限，示识蘧非我有余。
大率空名如所论，此身甘老在樵渔。
答人放言
作者：邵雍
朝代：宋

经时不见意何如，重出新诗笑语初。物理悟来添性淡，天心到后觉情疏。已全孟乐君无限，未识蘧非我有馀。大率空名如所论，此身甘老在樵渔。
答人書
作者：邵雍
朝代：宋

卿相一歲俸，寒儒一生費。
人爵固不同，天爵何嘗匱。
不有霜與雪，安知松與桂。
雖無官自高，豈無道自貴。
答人書意
作者：邵雍
朝代：宋

仲尼言正性，子輿言踐形。
二者能自得，殆不爲虛生。
所交若以道，所感若以誠。
雖三軍在前，而莫得之凌。
答人書言
作者：邵雍
朝代：宋

無位立事難，逢時建功易。
求全自有毀，舉大須略細。
去惡慮傷恩，存惡憂害義。
徒有仁者心，殊無仁者意。
答人見寄
作者：邵雍
朝代：宋

鬢毛不患漸成霜，有託琴書子一雙。
既乏長才康盛世，無如高枕卧南窗。
明知筋力難爲强，猶說雲山未樹降。
多謝故人相愛甚，轍魚幸免困西江。
答人见寄
作者：邵雍
朝代：宋

鬓毛不患渐成霜，有托琴书子一双。既乏长才康盛世，无如高枕卧南窗。明知筋力难为强，犹说云山未树降。多谢故人相爱甚，辙鱼幸免困西江。
答人见寄
作者：邵雍
朝代：宋

鬓毛不患渐成霜，有託琴书子一双。
既乏长才康盛世，无如高枕卧南窗。
明知筋力难为强，犹说云山未树降。
多谢故人相爱甚，辙鱼幸免困西江。
答人語名教
作者：邵雍
朝代：宋

開闢而來世教敷，其間雄者號真儒。
修身有道名先覺，何代無人達奧區。
煥若丹青經史義，明如日月聖人途。
鯫生涵泳雖云久，天下英才敢厚誣。
答人语名教
作者：邵雍
朝代：宋

开辟而来世教敷，其间雄者号真儒。修身有道名先觉，何代无人达奥区。焕若丹青经史义，明如日月圣人途。鲰生涵泳虽云久，天下英才敢厚诬。
答人语名教
作者：邵雍
朝代：宋

开闢而来世教敷，其间雄者号真儒。
修身有道名先觉，何代无人达奥区。
焕若丹青经史义，明如日月圣人途。
鲰生涵泳虽云久，天下英才敢厚诬。
答任开叔郎中昆仲相访
作者：邵雍
朝代：宋
体裁：五言律诗

竹影战棋罢，闲思安乐窝。旷时称不见，联辔幸相过。宠莫兼金比，褒逾华衮多。从来有诗癖，使我遂成魔。
答任開叔郎中昆仲相訪
作者：邵雍
朝代：宋

竹影戰棋罷，閑思安樂窩。
曠時稱不見，聯轡幸相過。
寵莫兼金比，褒逾華衮多。
從來有詩癖，使我遂成魔。
答会计杜孝锡寺丞见赠
作者：邵雍
朝代：宋

四方多善人，予善未毫分。
有意空求志，无功漫爱君。
闲行观止水，静坐看归云。
老向太平裏，朝廷正右文。
答会计杜孝锡寺丞见赠
作者：邵雍
朝代：宋

四方多善人，予善未毫分。有意空求志，无功漫爱君。闲行观止水，静坐看归云。老向太平里，朝廷正右文。
答傅钦之
作者：邵雍
朝代：宋

芝兰在室，不能无臭。金石振地，不能无声。恶则哀之，哀而不伤。善则乐之，乐而不淫。
答友人
作者：邵雍
朝代：宋

何者名为善处身，非唯能武又能文。
可行可止存诸己，或是或非繫在人。
遍数古来贤所得，历观天下事须真。
吉凶悔吝生乎动，刚毅木讷近于仁。
易地皆然休计较，不言而信省开陈。
虽居蛮貊亦行矣，无患乡闾情未亲。
答友人
作者：邵雍
朝代：宋

何者名为善处身，非惟能武又能文。可行可止存诸己，或是或非系在人。遍数古来贤所得，历观天下事须真。吉凶悔吝生乎动，刚毅木讷近于仁。易地皆然休计较，不言而信省开陈。虽居蛮貊亦行矣，无患乡闾情未亲。
答友人
作者：邵雍
朝代：宋

何者名爲善處身，非唯能武又能文。
可行可止存諸己，或是或非繫在人。
遍數古來賢所得，歷觀天下事須真。
吉凶悔吝生乎動，剛毅木訥近於仁。
易地皆然休計較，不言而信省開陳。
雖居蠻貊亦行矣，無患鄉閭情未親。
答友人劝酒吟
作者：邵雍
朝代：宋
体裁：七言律诗

人人谁不愿封侯，及至封侯未肯休。大得却须防大失，多忧元只为多求。规模焉敢比才士，度量自知非饮流。少日何由能强此，况今年老雪堆头。
答友人勸酒吟
作者：邵雍
朝代：宋

人人誰不願封侯，及至封侯未肯休。
大得却須防大失，多憂元只爲多求。
規模焉敢比才士，度量自知非飲流。
少日何由能强此，況今年老雪堆頭。
答君实端明游寿安神林
作者：邵雍
朝代：宋

占得幽栖一片山，都离尘土利名间。四时分定所游处，不为移文便往还。
答君实端明游寿安神林
作者：邵雍
朝代：宋

占得幽楼一片山，都离尘土利名间。
四时分定所游处，不为移文便往还。
答君實端明遊壽安神林
作者：邵雍
朝代：宋

占得幽樓一片山，都離塵土利名間。
四時分定所遊處，不爲移文便往還。
答和吳傳正贊善二首·其一
作者：邵雍
朝代：宋

洛陽城裏一愚夫，十許年來不讀書。
老去情懷難狀處，淡煙寒月映松踈。
答和吳傳正贊善二首·其二
作者：邵雍
朝代：宋

樂靜豈無病，好閑終有心。
爭如自得者，與世善浮沉。
答和吴传正赞善二首·其一
作者：邵雍
朝代：宋

洛阳城裏一愚夫，十许年来不读书。
老去情怀难状处，淡烟寒月映松踈。
答和吴传正赞善二首·其二
作者：邵雍
朝代：宋

乐静岂无病，好闲终有心。
争如自得者，与世善浮沉。
答和吴传正赞善二首并寄高阳王十三机宜·其一
作者：邵雍
朝代：宋

洛阳城里一愚夫，十许年来不读书。老去情怀难状处，淡烟寒月映松疏。
答和吴传正赞善二首并寄高阳王十三机宜·其二
作者：邵雍
朝代：宋

乐静岂无病，好闲终有心。争如自得者，与世善浮沈。
答和吴传正赞善二首并寄高阳王十三机宜·其二
作者：邵雍
朝代：宋

乐静岂无病，好闲终有心。争如自得者，与世善浮沈。洛阳城里一愚夫，十许年来不读书。老去情怀难状处，淡烟寒月映松疏。
答宁秀才求诗吟
作者：邵雍
朝代：宋
体裁：五言绝句

林下闲言语，何须要许多。几乎三百首，足以备吟哦。
答客
作者：邵雍
朝代：宋

人間相識幾無數，相識雖多未必知。
望我實多全爲道，知予淺處却因詩。
升沉休問百年事，今古都歸一局棋。
乘馬須求似騏驥，柰何騏驥未來時。
答客
作者：邵雍
朝代：宋

人间相识几无数，相识虽多未必知。望我实多全为道，知予浅处却因诗。升沉休问百年事，今古都归一局棋。乘马须求似骐骥，奈何骐骥未来时。
答客
作者：邵雍
朝代：宋

人间相识几无数，相识虽多未必知。
望我实多全为道，知予浅处却因诗。
升沉休问百年事，今古都归一局棋。
乘马须求似骐骥，柰何骐骥未来时。
答客吟
作者：邵雍
朝代：宋

說者從來太過乎，道須能卷又能舒。
人間好事不常有，天下奇才何處無。
年近從心唯策杖，詩逢得意便操觚。
快心亦恐詩拘束，更把狂詩大字書。
答客吟
作者：邵雍
朝代：宋
体裁：七言律诗

说者从来太过乎，道须能卷又能舒。人间好事不常有，天下奇才何处无。年近从心唯策杖，诗逢得意便操觚。快心亦恐诗拘束，更把狂诗大字书。
答客問病
作者：邵雍
朝代：宋

世上重黄金，伊予獨喜吟。
死生都一致，利害漫相尋。
湯濟功非淺，膏肓疾已深。
然而猶灼艾，用慰友朋心。
答客问病
作者：邵雍
朝代：宋

世上重黄金，伊予独喜吟。死生都一致，利害漫相寻。汤剂功非浅，膏肓疾已深。然而犹灼艾，用慰友朋心。
答客问病
作者：邵雍
朝代：宋

世上重黄金，伊予独喜吟。
死生都一致，利害漫相寻。
汤济功非浅，膏肓疾已深。
然而犹灼艾，用慰友朋心。
答富郑公见示正旦四绝
作者：邵雍
朝代：宋
体裁：五言绝句

正旦四篇诗，缘忻七十期。请观唐故事，未放晋公归。
答富鄭公見示正旦四絕
作者：邵雍
朝代：宋

正旦四篇詩，緣忻七十期。
請觀唐故事，未放晉公歸。
答寧秀才求詩吟
作者：邵雍
朝代：宋

林下閑言語，何須要許多。
幾乎三百首，足以備吟哦。
答會計杜孝錫寺丞見贈
作者：邵雍
朝代：宋

四方多善人，予善未毫分。
有意空求志，無功漫愛君。
閑行觀止水，靜坐看歸雲。
老向太平裏，朝廷正右文。
答李希淳屯田
作者：邵雍
朝代：宋

逢时虽出欲胡为，其那天资智识微。
弊性止堪同蠖屈，薄才安敢望鹏飞。
长因方旧欢无极，每为寻幽暮不归。
花爱半开承露看，柰何花上露沾衣。
答李希淳屯田
作者：邵雍
朝代：宋

逢时虽出欲胡为，其那天资智识微。弊性止堪同蠖屈，薄才安敢望鹏飞。长因访旧欢无极，每为寻幽暮不归。花爱半开承露看，奈何花上露沾衣。
答李希淳屯田
作者：邵雍
朝代：宋

逢時雖出欲胡爲，其那天資智識微。
弊性止堪同蠖屈，薄才安敢望鵬飛。
長因方舊歡無極，每爲尋幽暮不歸。
花愛半開承露看，柰何花上露沾衣。
答李希淳屯田三首
作者：邵雍
朝代：宋

去岁尝蒙远寄诗，当时已叹友朋希。如今存者殆非半，不纵欢游待几时。竹间水际情怀好，月下风前意思多。洛社过从无事日，非吾数辈更谁何。胸中日月时舒惨，笔下风云旋合离。老去无成尚如此，不知成后更何为。
答李希淳屯田三首·其一
作者：邵雍
朝代：宋
体裁：七言绝句

去岁尝蒙远寄诗，当时已叹友朋希。如今存者殆非半，不纵欢游待几时。
答李希淳屯田三首·其一
作者：邵雍
朝代：宋

去歲嘗蒙遠寄詩，當時已歎友朋希。
如今存者殆非半，不縱歡遊待幾時。
答李希淳屯田三首·其三
作者：邵雍
朝代：宋
体裁：七言绝句

胸中日月时舒惨，笔下风云旋合离。老去无成尚如此，不知成后更何为。
答李希淳屯田三首·其三
作者：邵雍
朝代：宋

胸中日月時舒慘，筆下風雲旋合離。
老去無成尚如此，不知成後更何爲。
答李希淳屯田三首·其二
作者：邵雍
朝代：宋

竹間水際情懷好，月下風前意思多。
洛社過從無事日，非吾數輩更誰何。
答李希淳屯田三首·其二
作者：邵雍
朝代：宋
体裁：七言绝句

竹间水际情怀好，月下风前意思多。洛社过从无事日，非吾数辈更谁何。
策杖吟
作者：邵雍
朝代：宋

策杖南园或北园，春来尤足慰衰年。初晴天气上元后，乍暖风光寒食前。池岸微微装嫩草，林梢薄薄罩轻烟。东君此际情何厚，非象之中正造妍。
策杖吟
作者：邵雍
朝代：宋

策杖南园或北园，春来尤足慰衰年。
初晴天气上元后，乍暖风光寒食前。
池岸微微装嫩草，林稍薄薄罩轻烟。
东君此际情何厚，非象之中正造妍。
策杖吟
作者：邵雍
朝代：宋

策杖南園或北園，春來尤足慰衰年。
初晴天氣上元後，乍暖風光寒食前。
池岸微微裝嫩草，林稍薄薄罩輕煙。
東君此際情何厚，非象之中正造妍。
箋年老逢春八首·只恐人間都未知
作者：邵雍
朝代：宋

箋云：酒到醺酣處，花當爛漫時。
醺酣歸酩酊，爛漫入離披。
箋年老逢春八首·好花看到半開時
作者：邵雍
朝代：宋

箋云：風輕如笑處，露重似啼時。
只向笑啼處，濃香惹滿衣。
箋年老逢春八首·年老逢春春莫疑
作者：邵雍
朝代：宋

箋云：物理窺開後，人情照破時。
且無形可見，只有意能知。
箋年老逢春八首·美酒飲教微醉後
作者：邵雍
朝代：宋

箋云：甕頭噴液處，盞面起花時。
有客來相訪，通名曰伏羲。
箋年老逢春八首·老年纔會惜芳菲
作者：邵雍
朝代：宋

箋云：一歲正榮處，三春特盛時。
是花堪愛惜，況見好花枝。
箋年老逢春八首·自知一賞有分付
作者：邵雍
朝代：宋

箋云：羣卉爭妍處，奇花獨異時。
東君深意思，亦恐要人知。
箋年老逢春八首·誰讓萬金無孑遺
作者：邵雍
朝代：宋

箋云：白日偏催處，黄金欲盡時。
侈心都用了，始得一開眉。
箋年老逢春八首·這般意思難名狀
作者：邵雍
朝代：宋

箋云：陰陽初感處，天地未分時。
言語既難到，丹青何處施。
簪花吟
作者：邵雍
朝代：宋

簪花犹且强年少，诉酒固非佯小心。花好酒嘉情更好，奈何明日病还深。
簪花吟
作者：邵雍
朝代：宋

簪花犹且强年少，诉酒固非佯小心。
花好酒嘉情更好，柰何明日病还深。
簪花吟
作者：邵雍
朝代：宋

簪花猶且强年少，訴酒固非佯小心。
花好酒嘉情更好，柰何明日病還深。
經世吟
作者：邵雍
朝代：宋

羲軒堯舜，湯武桓文。
皇王帝伯，父子君臣。
四者之道，理限于秦。
降及兩漢，又歷三分。
東西俶擾，南北紛紜。
五胡十姓，天紀幾焚。
非唐不濟，非宋不存。
千世萬世，中原有人。
緣飾吟
作者：邵雍
朝代：宋

緣飾了時稱好手，作爲成處是真家。
須防冷眼人觀覷，傀儡都無帳幕遮。
縣尉廨宇蓮池
作者：邵雍
朝代：宋

縣尉小齋前，水清池有蓮。
豈唯觀菡萏，兼可聽潺湲。
宛類江湖上，殊非塵土邊。
古人用心處，料得不徒然。
繩水吟
作者：邵雍
朝代：宋

有水善平難善直，唯繩能直不能平。
如將繩水合爲一，世上何憂事不明。
繩水吟
作者：邵雍
朝代：宋

水能平而不能直，繩能直而不能平。
安得繩水爲人情，而使天下都無爭。
经世吟
作者：邵雍
朝代：宋

羲轩尧舜，汤武桓文。
皇王帝伯，父子君臣。
四者之道，理限于秦。
降及两汉，又历三分。
东西俶扰，南北纷纭。
五胡十姓，天纪几焚。
非唐不济，非宋不存。
千世万世，中原有人。
绳水吟
作者：邵雍
朝代：宋
体裁：七言绝句

有水善平难善直，唯绳能直不能平。如将绳水合为一，世上何忧事不明。
绳水吟
作者：邵雍
朝代：宋
体裁：古风

水能平而不能直，绳能直而不能平。安得绳水为人情，而使天下都无争。
缘饰吟
作者：邵雍
朝代：宋
体裁：七言绝句

缘饰了时称好手，作为成处是真家。须防冷眼人观觑，傀儡都无帐幕遮。
缘饰吟
作者：邵雍
朝代：宋

缘饰了时称好手，作为成处是真家。
须防冷眼入观觑，傀儡都无帐幕遮。
罢吟吟
作者：邵雍
朝代：宋

久欲罢吟诗，还惊意忽奇。
坐中知物体，言外到天机。
得句不胜易，成篇岂忍遗。
安和千万载，后世无宣尼。
罢吟吟
作者：邵雍
朝代：宋
体裁：五言律诗

久欲罢吟诗，还惊意忽奇。坐中知物体，言外到天机。得句不胜易，成篇岂忍遗。安知千万载，后世无宣尼。
罷吟吟
作者：邵雍
朝代：宋

久欲罷吟詩，還驚意忽奇。
坐中知物體，言外到天機。
得句不勝易，成篇豈忍遺。
安知千萬載，後世無宣尼。
義利吟
作者：邵雍
朝代：宋

意不若義，義不若利。
利之使人，能忘生死。
利不若義，義不若意。
意之使人，能動天地。
義利吟
作者：邵雍
朝代：宋

賁於丘園，束帛戔戔。
義既在前，利在其間。
捨爾靈龜，歸我朵頤。
義既失之，利何能爲。
尚義必讓，君子道長。
尚利必爭，小人道行。
義利吟·其一
作者：邵雍
朝代：宋

君子尚義，小人尚利。
尚利則亂，尚義則治。
義利吟·其二
作者：邵雍
朝代：宋

人作者事，天命者時。
時來易失，事去難追。
老去吟
作者：邵雍
朝代：宋

使吾却十岁，亦可少集事。奈何天地间，日无再中理。吾今六十六，衰老何可拟。志逮力不逮，人共知之矣。
老去吟
作者：邵雍
朝代：宋

老去无成不入时，中年养病只吟诗。因乘意思要舒放，肯把语言生事治。世上闲愁都一致，人间何务更能为。携筇晚步天津畔，为报沙鸥慎勿飞。行年六十有三岁，二十五年居洛阳。林静城中得山景，池平坐上见江乡。赏花长被杯盘苦，爱月屡为风露伤。看了太平无限好，此身老去又何妨。
老去吟
作者：邵雍
朝代：宋

老去无成鬓已斑，纵心年几合清闲。
如何得意云山外，更欲游心诗酒间。
大字写诗酬素志，小杯斟酒发酡颜。
春雷惊起千年蛰，笔下苍龙自往还。
老去吟
作者：邵雍
朝代：宋

老去无成鬓已斑，纵心年纪合清闲。如何得意云山外，更欲游心诗酒间。大字写诗酬素志，小杯斟酒发酡颜。春雷惊起千年蛰，笔下苍龙自往还。
老去吟
作者：邵雍
朝代：宋

老去無成鬢已斑，縱心年幾合清閑。
如何得意雲山外，更欲遊心詩酒間。
大字寫詩酬素志，小盃斟酒發酡顔。
春雷驚起千年蟄，筆下蒼龍自往還。
老去吟·其一
作者：邵雍
朝代：宋

使吾却十岁，亦可少集事。奈何天地间，日无再中理。
老去吟·其一
作者：邵雍
朝代：宋

使吾却十岁，亦可少集事。
柰何天地间，日无再中理。
老去吟·其一
作者：邵雍
朝代：宋

使吾却十歲，亦可少集事。
柰何天地間，日無再中理。
老去吟·其一
作者：邵雍
朝代：宋
体裁：七言律诗

老去无成不入时，中年养病只吟诗。因乘意思要舒放，肯把语言生事治。世上闲愁都一致，人间何务更能为。携筇晚步天津畔，为报沙鸥慎勿飞。
老去吟·其一
作者：邵雍
朝代：宋

老去無成不入時，中年養病只吟詩。
因乘意思要舒放，肯把語言生事治。
世上閑愁都一致，人間何務更能爲。
携筇晚步天津畔，爲報沙鷗慎勿飛。
老去吟·其二
作者：邵雍
朝代：宋
体裁：古风

吾今六十六，衰老何可拟。志逮力不逮，人共知之矣。
老去吟·其二
作者：邵雍
朝代：宋

吾今六十六，衰老何可擬。
志逮力不逮，人共知之矣。
老去吟·其二
作者：邵雍
朝代：宋
体裁：七言律诗

行年六十有三岁，二十五年居洛阳。林静城中得山景，池平坐上见江乡。赏花长被杯盘苦，爱月屡为风露伤。看了太平无限好，此身老去又何妨。
老去吟·其二
作者：邵雍
朝代：宋

行年六十有三歲，二十五年居洛陽。
林靜城中得山景，池平坐上見江鄉。
賞花長被盃盤苦，愛月屢爲風露傷。
看了太平無限好，此身老去又何妨。
老翁吟
作者：邵雍
朝代：宋
体裁：五言律诗

皤然一老翁，凡百事皆慵。旧物不尽记，故人难得逢。幽花浑在雾，残梦半随风。只且愿天下，时和与岁丰。
老翁吟
作者：邵雍
朝代：宋

皤然一老翁，凡百事皆慵。
舊物不盡記，故人難得逢。
幽花渾在霧，殘夢半隨風。
只且願天下，時和與歲豐。
聞少華崩
作者：邵雍
朝代：宋

熙寧壬子歲，少華忽然崩。
七社民俱死，九泉神不寧。
昔天無駭，曠古未之聆。
燮理陰陽者，如何略不驚。
聞少華崩
作者：邵雍
朝代：宋

變化無蹤倏忽間，力迴天地不爲難。
若教施展巨靈手，豈止軒騰少華山。
六社居民皆覆沒，九泉磐石盡飛翻。
芻蕘一句能收采，堯舜之時自可攀。
聽天吟
作者：邵雍
朝代：宋

上天生我，上天死我。
一聽於天，有何不可。
聽杜鵑思亡弟
作者：邵雍
朝代：宋

嘗憶去年初夏時，與爾同聽杜鵑啼。
杜鵑今年又復至，還是去年初夏時。
禽鳥亦知人意切，一聲未絕一聲悲。
腸隨此聲既已斷，魂逐此禽何處飛。
聽琴
作者：邵雍
朝代：宋

琴宜入夜聽，別起一般清。
纔覺哀猿絕，還聞離鳳鳴。
青山無限好，白髮不須驚。
會取坐忘意，方知太古情。
胡越吟
作者：邵雍
朝代：宋
体裁：五言绝句

胡越同心日，夫妻反目时。人间无大小，得失在须斯。
胡越吟
作者：邵雍
朝代：宋

胡越同心日，夫妻反目時。
人間無大小，得失在須斯。
能寐吟
作者：邵雍
朝代：宋

大惊不寐，大忧不寐。
大伤不寐，大病不寐。
大喜不寐，大安能寐。
何故不寐，湛于有累。
何故能寐，行于无事。
能寐吟
作者：邵雍
朝代：宋

大惊不寐，大忧不寐，大伤不寐，大病不寐，大喜不寐，大安能寐。何故不寐，湛于有累。何故能寐，行于无事。
能寐吟
作者：邵雍
朝代：宋

大驚不寐，大憂不寐。
大傷不寐，大病不寐。
大喜不寐，大安能寐。
何故不寐，湛於有累。
何故能寐，行於無事。
能怀天下心
作者：邵雍
朝代：宋
体裁：五言绝句

能怀天下心，肯了人间事。岂止求于今，求古亦未易。
能懷天下心
作者：邵雍
朝代：宋

能懷天下心，肯了人間事。
豈止求于今，求古亦未易。
臂痛吟
作者：邵雍
朝代：宋
体裁：七言律诗

先苦头风已病躯，新添臂痛又何如。无妨把盏只妨拜，虽废梳头未废书。不向医方求效验，唯将谈笑且消除。大凡物老须生病，人老何由不病乎。
臂痛吟
作者：邵雍
朝代：宋

先苦頭風已病軀，新添臂痛又何如。
無妨把盞只妨拜，雖廢梳頭未廢書。
不向醫方求效驗，唯將談笑且消除。
大凡物老須生病，人老何由不病乎。
自乐吟
作者：邵雍
朝代：宋

麟凤何尝不住郊，太平消得苦譊譊。
才闻善事心先喜，每见奇书手自抄。
一瓦清泉来竹下，两竿红日上松梢。
窝中睡起窝前坐，安得闲辞解客嘲。
自乐吟
作者：邵雍
朝代：宋

麟凤何尝不在郊，太平消得苦譊譊。才闻善事心先喜，每见奇书手自抄。一瓦清泉来竹下，两竿红日上松梢。窝中睡起窝前坐，安得闲辞解客嘲。
自乐吟
作者：邵雍
朝代：宋

麟凤何尝不在郊，太平消得苦譊譊。
纔闻善事心先喜，每见奇书手自抄。
一瓦清泉来竹下，两竿红日上松梢。
窝中睡起窝前坐，安得闲辞解客嘲。
自余吟
作者：邵雍
朝代：宋

身生天地后，心在天地前。
天地自我出，自余何足言。
自作真贊
作者：邵雍
朝代：宋

松桂操行，鶑花文才。
江山氣度，風月情懷。
借爾面貌，假爾形骸。
弄丸餘暇，閑往閑來。
自作真赞
作者：邵雍
朝代：宋

松桂操行，莺花文才。
江山气度，风月情怀。
借尔面貌，假尔形骸。
弄丸馀暇，闲往闲来。
自作真赞
作者：邵雍
朝代：宋

松桂操行，莺花文才。江山气度，风月情怀。借尔面貌，假尔形骸。弄九馀暇，闲往闲来。
自作真赞
作者：邵雍
朝代：宋

松桂操行，鶑花文才。
江山气度，风月情怀。
借尔面貌，假尔形骸。
弄丸余暇，闲往闲来。
自况三首
作者：邵雍
朝代：宋

名利场中难着脚，林泉路上早回头。不然半百残躯体，正被风波汨未休。满天风月为官守，遍地云山是事权。唯我敢开无意口，对人高道不妨言。每恨性昏闻道晚，长惭智短适时难。人生三万六千日，二万日来身却闲。
自况三首
作者：邵雍
朝代：宋

名利场中难着脚，林泉路上早回头。
不然半百残躯体，正被风波汩未休。
自况三首·其一
作者：邵雍
朝代：宋

名利场中难着脚，林泉路上早回头。不然半百残躯体，正被风波汨未休。
自况三首·其一
作者：邵雍
朝代：宋

名利场中难着脚，林泉路上早迴头。
不然半百残躯体，正被风波汩未休。
自况三首·其一
作者：邵雍
朝代：宋

名利场中难著脚，林泉路上早回头。不然半百残躯体，正被风波汩未休。
自况三首·其三
作者：邵雍
朝代：宋
体裁：七言绝句

每恨性昏闻道晚，长惭智短适时难。人生三万六千日，二万日来身却闲。
自况三首·其二
作者：邵雍
朝代：宋
体裁：七言绝句

满天风月为官守，遍地云山是事权。唯我敢开无意口，对人高道不妨言。
自凤州还至秦川驿寄守倅薛姚二君
作者：邵雍
朝代：宋

欢聚九十日，回首都如梦。明月与清江，东轩又难共。
自凤州还至秦川驿寄守倅薛姚二君
作者：邵雍
朝代：宋

欢聚九十日，迴首都如梦。
明月与清江，东轩又难共。
自古吟
作者：邵雍
朝代：宋

自古大圣人，犹以为难事。而况后世人，岂复便能至。求之不胜难，得之至容易。千人万人心，一人之心是。
自古吟
作者：邵雍
朝代：宋

自古大圣人，犹以为难事。
而况后世人，岂復便能至。
求之不胜难，得之至容易。
千人万人心，一人之心是。
自古吟
作者：邵雍
朝代：宋

自古大聖人，猶以爲難事。
而況後世人，豈復便能至。
求之不勝難，得之至容易。
千人萬人心，一人之心是。
自和打乖吟
作者：邵雍
朝代：宋

安乐窝中好打乖，自知元没出人才。
老年多病不服药，少日壮心都已灰。
庭草划除终未尽，槛花抬举尚难开。
轻风吹动半醺酒，此乐直从天外来。
自和打乖吟
作者：邵雍
朝代：宋
体裁：七言律诗

安乐窝中好打乖，自知元没出人才。老年多病不服药，少日壮心都已灰。庭草刬除终未尽，槛花抬举尚难开。轻风吹动半醺酒，此乐直从天外来。
自和打乖吟
作者：邵雍
朝代：宋

安樂窩中好打乖，自知元沒出人才。
老年多病不服藥，少日壯心都已灰。
庭草剗除終未盡，檻花擡舉尚難開。
輕風吹動半醺酒，此樂直從天外來。
自咏
作者：邵雍
朝代：宋

天下更无双，无知无所长。
年颜李文爽，风度贺知章。
静坐多茶饮，闲行可道装。
傍人休用笑，安乐是吾乡。
自咏
作者：邵雍
朝代：宋
体裁：五言律诗

天下更无双，无知无所长。年颜李文爽，风度贺知章。静坐多茶饮，闲行或道装。傍人休用笑，安乐是吾乡。
自咏吟
作者：邵雍
朝代：宋

老去无成齿发衰，年将七十待何为。居常无病不服药，间或有怀犹作诗。引水更怜鱼并至，折花仍喜蝶相随。平生积学无他效，只得胸中恁坦夷。
自咏吟
作者：邵雍
朝代：宋

老去无成齿发衰，年将七十待何为。
居常无病不服药，间或有怀犹全诗。
引水更怜鱼并至，折花仍喜蝶相随。
平生积学无他效，只得胸中恁坦夷。
自咏吟
作者：邵雍
朝代：宋

老去无成齿髮衰，年将七十待何为。
居常无病不服药，间或有怀犹作诗。
引水更怜鱼并至，折花仍喜蝶相随。
平生积学无他效，只得胸中恁坦夷。
自問二首·其一
作者：邵雍
朝代：宋

因甚年來可作詩，柰何人老又春歸。
流鶑不忍花離披，啼到黄昏猶自啼。
自問二首·其二
作者：邵雍
朝代：宋

年來因甚可吟詩，桃李無言鶑有辭。
啼到黄昏猶自啼，柰何人老又春歸。
自在吟
作者：邵雍
朝代：宋

心不过一寸，两手何拘拘。
身不过数尺，两足何区区。
何人不饮酒。何人不读书。
奈何天地间，自在独尧夫。
自在吟
作者：邵雍
朝代：宋

心不过一寸，两手何拘拘。身不过数尺，两足何区区。何人不饮酒，何人不读书。奈何天地间，自在独尧夫。
自在吟
作者：邵雍
朝代：宋

心不过一寸，两手何拘拘。
身不过数尺，两足何区区。
何人不饮酒，何人不读书。
柰何天地间，自在独尧夫。
自在吟
作者：邵雍
朝代：宋

心不過一寸，兩手何拘拘。
身不過數尺，兩足何區區。
何人不飲酒，何人不讀書。
柰何天地間，自在獨堯夫。
自处吟
作者：邵雍
朝代：宋
体裁：七言律诗

尧夫自处道如何，满洛阳城都似家。不德于人焉敢异，至诚从物更无他。眼前只见罗天爵，头上谁知换岁华。何止春归与春在，胸中长有四时花。
自处吟
作者：邵雍
朝代：宋

尧夫自处道如何，满洛阳城都似家。
不德於人焉敢异，至诚从物更无他。
眼前只见罗天爵，头上谁知换岁华。
何止春归与春在，胸中长有四时花。
自庆吟
作者：邵雍
朝代：宋
体裁：五言绝句

俗阜知君德，时和见帝功。况吾生长老，俱在太平中。
自悯
作者：邵雍
朝代：宋

天无私覆古今同，手足情多骤一空。
五七年来併家难，六十岁许更头风。
常情不免顺世俗，私计固难专仆童。
安得仙人旧查在，伊川云水乐无穷。
自悯
作者：邵雍
朝代：宋

天无私覆古今同，手足情多骤一空。
五七年来并家难，六十岁许更头风。
常情不免顺世俗。私计固难专仆童。
安得仙人旧查在，伊川云水乐无穷。
自悯
作者：邵雍
朝代：宋

天无私覆古今同，手足情多骤一空。五七年来并家难，六十岁许更头风。常情不免顺世俗，私计固难专仆童。安得仙人旧查在，伊川云水乐无穷。
自慶吟
作者：邵雍
朝代：宋

俗阜知君德，時和見帝功。
況吾生長老，俱在太平中。
自憫
作者：邵雍
朝代：宋

天無私覆古今同，手足情多驟一空。
五七年來併家難，六十歲許更頭風。
常情不免順世俗，私計固難專僕童。
安得仙人舊查在，伊川雲水樂無窮。
自樂吟
作者：邵雍
朝代：宋

麟鳳何嘗不在郊，太平消得苦譊譊。
纔聞善事心先喜，每見奇書手自抄。
一瓦清泉來竹下，兩竿紅日上松梢。
窩中睡起窩前坐，安得閑辭解客嘲。
自況三首·其一
作者：邵雍
朝代：宋

名利場中難著脚，林泉路上早迴頭。
不然半百殘軀體，正被風波汩未休。
自況三首·其三
作者：邵雍
朝代：宋

每恨性昏聞道晚，長慙智短適時難。
人生三萬六千日，二萬日來身却閑。
自況三首·其二
作者：邵雍
朝代：宋

滿天風月爲官守，遍地雲山是事權。
唯我敢開無意口，對人高道不妨言。
自處吟
作者：邵雍
朝代：宋

堯夫自處道如何，滿洛陽城都似家。
不德於人焉敢異，至誠從物更無他。
眼前只見羅天爵，頭上誰知換歲華。
何止春歸與春在，胸中長有四時花。
自詠
作者：邵雍
朝代：宋

天下更無雙，無知無所長。
年顔李文爽，風度賀知章。
靜坐多茶飲，閑行或道裝。
傍人休用笑，安樂是吾鄉。
自詠吟
作者：邵雍
朝代：宋

老去無成齒髮衰，年將七十待何爲。
居常無病不服藥，間或有懷猶作詩。
引水更憐魚並至，折花仍喜蝶相隨。
平生積學無他效，只得胸中恁坦夷。
自謝用此樂直從天外來
作者：邵雍
朝代：宋

得自苦時終入苦，來從哀處卒歸哀。
既非哀苦中間得，此樂直從天外來。
自谢用此乐直从天外来
作者：邵雍
朝代：宋
体裁：七言绝句

得自苦时终入苦，来从哀处卒归哀。既非哀苦中间得，此乐直从天外来。
自谢用此药直从天外来
作者：邵雍
朝代：宋

得自苦时终入苦，来从哀处卒归哀。
既非哀苦中间得，此药直从天外来。
自貽吟
作者：邵雍
朝代：宋

六十有七歲，生爲世上人。
四方中正地，萬物備全身。
天外更無樂，胸中別有春。
自贻吟
作者：邵雍
朝代：宋
体裁：古风

六十有七岁，生为世上人。四方中正地，万物备全身。天外更无乐，胸中别有春。
自述
作者：邵雍
朝代：宋

春暖秋凉人半醉，安车尘尾闲从事。
虽无大德及生灵，且与太平装景致。
自述
作者：邵雍
朝代：宋
体裁：七言绝句

春暖秋凉人半醉，安车麈尾闲从事。虽无大德及生灵，且与太平装景致。
自述
作者：邵雍
朝代：宋

春暖秋涼人半醉，安車麈尾閑從事。
雖無大德及生靈，且與太平裝景致。
自述二乎·其一
作者：邵雍
朝代：宋

何者堪名席上珍，都緣當日得師真。
是知佚我無如老，惟喜放懷長似春。
得志當爲天下事，退居聊作水雲身。
胸中一點分明處，不負高天不負人。
自述二乎·其二
作者：邵雍
朝代：宋

陸海卧龍收爪甲，遼天老鶴戢毛衣。
難攀騏驥日千里，易足鷦鷯巢一枝。
最好朋儕同放適，博高臺榭與登躋。
雲山勝處追尋遍，似我清閑更有誰。
自述二首
作者：邵雍
朝代：宋

何者堪名席上珍，都缘当日得师真。是知佚我无如老，惟喜放怀长似春。得志当为天下事，退居聊作水云身。胸中一点分明处，不负高天不负人。陆海卧龙收爪甲，辽天老鹤戢毛衣。难攀骐骥日千里，易足鹪鹩巢一枝。最好朋侪同放适，博高台榭与登跻。云山胜处追寻遍，似我清闲更有谁。
自述二首
作者：邵雍
朝代：宋

陆海卧龙收爪甲，辽天老鹤戢毛衣。
难攀骐骥日千里，易足鹪鹩巢一枝。
最好月侪同放适，博高台榭与登跻。
云山胜处追寻遍，似我清闲更有谁。
自述二首·其一
作者：邵雍
朝代：宋
体裁：七言律诗

何者堪名席上珍，都缘当日得师真。是知佚我无如老，惟喜放怀长似春。得志当为天下事，退居聊作水云身。胸中一点分明处，不负高天不负人。
自述二首·其二
作者：邵雍
朝代：宋
体裁：七言律诗

陆海卧龙收爪甲，辽天老鹤戢毛衣。难攀骐骥日千里，易足鹪鹩巢一枝。最好朋侪同放适，博高台榭与登跻。云山胜处追寻遍，似我清闲更有谁。
自适吟
作者：邵雍
朝代：宋

郏䣅城中，凤凰楼下。
风月庭除，莺花台榭。
时和岁丰，闲行静坐。
朋好身安，清吟雅话。
自适吟
作者：邵雍
朝代：宋

郏鄏城中，凤凰楼下。
风月庭除，鶑花台榭。
时和岁丰，闲行静坐。
朋好身安，清吟雅话。
自遣
作者：邵雍
朝代：宋

讀書忘歲月，人競笑蹉跎。
但得甘旨足，寧辭辛苦多。
龍泉去鋩刃，蝸角亦風波。
知我爲親老，不知將謂何。
自遣
作者：邵雍
朝代：宋
体裁：五言律诗

读书忘岁月，人竞笑蹉跎。但得甘旨足，宁辞辛苦多。龙泉去铓刃，蜗角亦风波。知我为亲老，不知将谓何。
自適吟
作者：邵雍
朝代：宋

郟鄏城中，鳳凰樓下。
風月庭除，鶑花臺榭。
時和歲豐，閑行靜坐。
朋好身安，清吟雅話。
自问二首
作者：邵雍
朝代：宋

因甚年来可作诗，奈何人老又春归。流莺不忍花离披，啼到黄昏犹自啼。年来因甚可吟诗，桃李无言莺有辞。啼到黄昏犹自啼，奈何人老又春归。
自问二首·其一
作者：邵雍
朝代：宋

因甚年来可作诗，奈何人老又春归。流莺不忍花离披，啼到黄昏犹自啼。
自问二首·其一
作者：邵雍
朝代：宋

因甚年来可作诗，柰何人老又春归。
流鶑不忍花离披，啼到黄昏犹自啼。
自问二首·其二
作者：邵雍
朝代：宋

年来因甚可吟诗，桃李无言莺有辞。啼到黄昏犹自啼，奈何人老又春归。
自问二首·其二
作者：邵雍
朝代：宋

年来因甚可吟诗，桃李无言鶑有辞。
啼到黄昏犹自啼，柰何人老又春归。
自餘吟
作者：邵雍
朝代：宋

身生天地後，心在天地前。
天地自我出，自餘何足言。
自馀吟
作者：邵雍
朝代：宋

身生天地后，心在天地前。天地自我出，自馀何足言。
自鳳州還至秦川驛寄守倅薛姚二君
作者：邵雍
朝代：宋

歡聚九十日，迴首都如夢。
明月與清江，東軒又難共。
至灵吟
作者：邵雍
朝代：宋
体裁：五言绝句

至灵之谓人，至贵之谓君。明则有日月，幽则有鬼神。
至福昌县作
作者：邵雍
朝代：宋
体裁：五言律诗

清景几人爱，爱之当远寻。及临韩岳近，始见洛川深。县在云山腹，民居水竹心。无机类闲物，愈觉少知音。
至福昌縣作
作者：邵雍
朝代：宋

清景幾人愛，愛之當遠尋。
及臨韓嶽近，始見洛川深。
縣在雲山腹，民居水竹心。
無機類閑物，愈覺少知音。
至誠吟
作者：邵雍
朝代：宋

不多求故得，不雜學故明。
欲得心常明，無過用至誠。
至論吟
作者：邵雍
朝代：宋

民于萬物已稱珍，聖向民中更出羣。
介石不疑何盡日，知幾何患未如神。
若無剛果難成善，既有精明又貴純。
禍福兆時皆有漸，不由天地只由人。
至论吟
作者：邵雍
朝代：宋

民于万物已称珍，圣向民中更出羣。
介石不疑何尽日，知几何患未如神。
若无刚果难成善，既有精明又贵纯。
祸福兆时皆有渐，不由天地只由人。
至论吟
作者：邵雍
朝代：宋

民于万物已称珍，圣向民中更出群。介石不疑何尽日，知几何患未如神。若无刚果难成善，既有精明又贵纯。祸福兆时皆有渐，不由天地只由人。
至诚吟
作者：邵雍
朝代：宋
体裁：古风

不多求故得，不杂学故明。欲得心常明，无过用至诚。
至靈吟
作者：邵雍
朝代：宋

至靈之謂人，至貴之謂君。
明則有日月，幽則有鬼神。
與人話舊
作者：邵雍
朝代：宋

耳目所聞見，且言三十春。
纔更十次閏，已換一番人。
圮族綺紈故，朱門車馬新。
從來皆偶爾，何者謂功勳。
興亡吟·其一
作者：邵雍
朝代：宋

孫陳李三人，亡國體相似。
雖然少有文，何復語英氣。
興亡吟·其二
作者：邵雍
朝代：宋

曹劉孫三人，興國體相似。
雖然小有才，何復語命世。
舉世吟
作者：邵雍
朝代：宋

舉世自紛紛，誰爲無事人。
吾生獨何幸，卧看洛陽春。
舉酒吟
作者：邵雍
朝代：宋

閑與賓朋飲酒盃，盃中長似有花開。
清談纔向口中出，和氣已從心上來。
物外意非由象得，坐間春不自天迴。
施之天下能如此，天下何憂不放懷。
芍药四首
作者：邵雍
朝代：宋

含露仙姿近玉堂，翻堦美态醉红妆。
对花未免须酣舞，到底昌黎是楚狂。
芍药四首
作者：邵雍
朝代：宋

花不能言意已知，今君慵饮更无疑。但知白酒留佳客，直待琼丹覆玉彝。一声啼鴂画楼东，魏紫姚黄扫地空。多谢化工怜寂寞，尚留芍药殿春风。含露仙姿近玉堂，翻阶美态醉红妆。对花未免须酣舞，到底昌黎是楚狂。阿姨天上舞霓裳，姊妹庭前剪雪霜。要与牡丹为近侍，铅华不待学梅妆。
芍药四首·其一
作者：邵雍
朝代：宋

花不能言意已知，今君慵饮更无疑。但知白酒留佳客，直待琼丹覆玉彝。
芍药四首·其三
作者：邵雍
朝代：宋

含露仙姿近玉堂，翻阶美态醉红妆。对花未免须酣舞，到底昌黎是楚狂。
芍药四首·其二
作者：邵雍
朝代：宋
体裁：七言绝句

一声啼鴂画楼东，魏紫姚黄扫地空。多谢化工怜寂寞，尚留芍药殿春风。
芍药四首·其二
作者：邵雍
朝代：宋

含露仙姿近玉堂，翻阶美态醉红粧。
对花未免须酣舞，到底昌黎是楚狂。
芍药四首·其四
作者：邵雍
朝代：宋

花不能言意已知，今君慵饮更无疑。
但知白酒留佳客，直待琼舟覆玉彝。
芍药四首·其四
作者：邵雍
朝代：宋
体裁：七言绝句

阿姨天上舞霓裳，姊妹庭前剪雪霜。要与牡丹为近侍，铅华不待学梅妆。
芍藥四首·其一
作者：邵雍
朝代：宋

阿姨天上舞霓裳，姊妹庭前剪雪霜。
要與牡丹爲近侍，鉛華不待學梅妝。
芍藥四首·其三
作者：邵雍
朝代：宋

一聲啼鴂畫樓東，魏紫姚黄掃地空。
多謝化工憐寂寞，尚留芍藥殿春風。
芍藥四首·其二
作者：邵雍
朝代：宋

含露仙姿近玉堂，翻階美態醉紅粧。
對花未免須酣舞，到底昌黎是楚狂。
芍藥四首·其四
作者：邵雍
朝代：宋

花不能言意已知，今君慵飲更無疑。
但知白酒留佳客，直待瓊舟覆玉彝。
花前劝酒
作者：邵雍
朝代：宋
体裁：五言律诗

春在对花饮，春归花亦残。对花不饮酒，欢意遂阑珊。酒向花前饮，花宜醉后看。花前不饮酒，终负一年欢。
花前勸酒
作者：邵雍
朝代：宋

春在對花飲，春歸花亦殘。
對花不飲酒，歡意遂闌珊。
酒向花前飲，花宜醉後看。
花前不飲酒，終負一年歡。
花时阻雨不出
作者：邵雍
朝代：宋

三月洛城春半时，秋千未拆杨花飞。
小车不出闲春泥，乱红翻处流莺啼。
花时阻雨不出
作者：邵雍
朝代：宋

三月洛城春半时，秋韆未拆杨花飞。
小车不出闲春泥，乱红翻处流鶑啼。
花时阻雨不出
作者：邵雍
朝代：宋

三月洛城春半时，鞦韆未拆杨花飞。小车不出闲春泥，乱红翻处流莺啼。
花時阻雨不出
作者：邵雍
朝代：宋

三月洛城春半時，鞦韆未拆楊花飛。
小車不出閑春泥，亂紅翻處流鶑啼。
花月長吟
作者：邵雍
朝代：宋

少年貪讀兩行書，人世樂事都如愚。
而今却欲釋前憾，柰何意氣難如初。
每逢花開與月圓，一般情態還何如。
當此之際無詩酒，情亦願死不願甦。
花逢皓月精神好，月見奇花光彩舒。
人與花月合爲一，但覺此身遊蕊珠。
又恐月爲雲阻隔，又恐花爲風破除。
若無詩酒重收管，過此又却成輕辜。
可收幸有長詩篇，可管幸有清酒壺。
詩扁酒壺時一講，長如花月相招呼。
有花無月愁花老，有月無花恨月孤。
月恨只憑詩告訴，花愁全仰酒枝梧。
月恨花愁無一點，始知詩酒有功夫。
些兒林下閑踈散，做得風流罪過無。
花月长吟
作者：邵雍
朝代：宋

少年贪读两行书，人世乐事都如愚。而今却欲释前憾，奈何意气难如初。每逢花开与月圆，一般情态还何如。当此之际无诗酒，情亦愿死不愿苏。花逢皓月精神好，月见奇花光彩舒。人与花月合为一，但觉此身游蕊珠。又恐月为云阻隔，又恐花为风破除。若无诗酒重收管，过此又却成轻辜。可收幸有长诗篇，可管幸有清酒壶。诗篇酒壶时一讲，长如花月相招呼。有花无月愁花老，有月无花恨月孤。月恨只凭诗告诉，花愁全仰酒支梧。月恨花愁无一点，始知诗酒有功夫。些儿林下闲疏散，做得风流罪过无。
花月长吟
作者：邵雍
朝代：宋

少年贪读两行书，人世乐事都如愚。
而今却欲释前憾，柰何意气难如初。
每逢花开与月圆，一般情态还何如。
当此之际无诗酒，情亦愿死不愿苏。
花逢皓月精神好，月见奇花光彩舒。
人与花月合为一，但觉此身游蕊珠。
又恐月为云阻隔，又恐花为风破除。
若无诗酒重收管，过此又却成轻辜。
可收幸有长诗篇，可管幸有清酒壶。
诗扁酒壶时一讲，长如花月相招呼。
有花无月愁花老，有月无花恨月孤。
月恨只凭诗告诉，花愁全仰酒枝梧。
月恨花愁无一点，始知诗酒有功夫。
些儿林下闲踈散，做得风流罪过无。
芳草短吟
作者：邵雍
朝代：宋

花間水畔綠如茵，興廢曾經漢與秦。
占了山川無限地，愁傷今古幾何人。
嚴霜殺盡還逢雨，野火燒殘又遇春。
不那路傍多此物，農家長是費耕耘。
芳草長吟
作者：邵雍
朝代：宋

芳草更休生，芳樽更不傾。
草如生不已，樽豈便能停。
雨後閑池閣，春深小院庭。
是時簾半捲，此際酒初醒。
密密嫩方布，葺葺綠已成。
送回殘照淡，引起曉寒輕。
靜襯花村薄，閑裝竹塢清。
溪邊微水浸，原上未春耕。
莫遣香車輾，休教細馬行。
籍餘無限意，望久不勝情。
臺逈眉初斂，樓危眼乍明。
低低暮雲碧，隠隠遠山青。
翠接鴛鴦浦，萋連楊柳汀。
江潭夜帆落，海渚晚舟橫。
戍壘角一弄，牧童笛數聲。
沙頭雙鷺下，渡口亂鴻驚。
蓊鬰出征地，芊綿奉使程。
遠披來往路，遍遶短長亭。
苒苒秦皇墓，離離漢帝城。
荒凉故銅雀，破碎舊金陵。
霧鏁前朝事，煙昏後世名。
枯猶藏狡兔，腐亦化流螢。
縱剗奚由盡，纔燒又却榮。
徒能蔽京觀，仍願且升平。
芳草长吟
作者：邵雍
朝代：宋

芳草更休生，芳樽更不倾。草如生不已，樽岂便能停。雨后闲池阁，春深小院庭。是时帘半卷，此际酒初醒。密密嫩方布，葺葺绿已成。送回残照淡，引起晓寒轻。静衬花村薄，闲装竹坞清。溪边微水浸，原上未春耕。莫遣香车辗，休教细马行。藉馀无限意，望久不胜情。台迥眉初敛，楼危眼乍明。低低暮云碧，隐隐远山青。翠接鸳鸯浦，萋连杨柳汀。江潭夜帆落，海渚晚舟横。戍垒角一弄，牧童笛数声。沙头双鹭下，渡口乱鸿惊。蓊郁出征地，芊绵奉使程。远披来往路，遍绕短长亭。苒苒秦皇墓，离离汉帝城。荒凉故铜雀，破碎旧金陵。雾锁前朝事，烟昏后世名。枯犹藏狡兔，腐亦化流萤。纵刬奚由尽，才烧又却荣。徒能蔽京观，仍愿且升平。
芳草长吟
作者：邵雍
朝代：宋

芳草更休生，芳樽更不倾。
草如生不已，樽岂便能停。
雨后闲池阁，春深小院庭。
是时帘半卷，此际酒初醒。
密密嫰方布，葺葺绿已成。
送回残照淡，引起晓寒轻。
静衬花村薄，闲装竹坞清。
溪边微水浸，原上未春耕。
莫遣香车辗，休教细马行。
籍馀无限意，望久不胜情。
台逈眉初敛。楼危眼乍明。
低低暮云碧，隐隐远山青。
翠接鸳鸯浦，萋连杨柳汀。
江潭夜帆落，海渚晚舟横。
戍壘角一弄，牧童笛数声。
沙头双鹭下，渡口乱鸿惊。
蓊郁出征地，芊绵奉使程。
远披来往路，遍绕短长亭。
苒苒秦皇墓，离离汉帝城。
荒凉故铜雀，破碎旧金陵。
雾鏁前朝事，烟昏后世名。
枯犹藏狡兔，腐亦化流萤。
纵划奚由尽，才烧又却荣。
徒能蔽京观，仍愿且升平。
芳草长吟
作者：邵雍
朝代：宋

芳草更休生，芳樽更不倾。
草如生不已，樽岂便能停。
雨后闲池阁，春深小院庭。
是时帘半捲，此际酒初醒。
密密嫩方布，葺葺绿已成。
送回残照淡，引起晓寒轻。
静衬花村薄，闲装竹坞清。
溪边微水浸，原上未春耕。
莫遣香车辗，休教细马行。
籍余无限意，望久不胜情。
台逈眉初敛，楼危眼乍明。
低低暮云碧，隠隠远山青。
翠接鸳鸯浦，萋连杨柳汀。
江潭夜帆落，海渚晚舟横。
戍垒角一弄，牧童笛数声。
沙头双鹭下，渡口乱鸿惊。
蓊鬰出征地，芊绵奉使程。
远披来往路，遍遶短长亭。
苒苒秦皇墓，离离汉帝城。
荒凉故铜雀，破碎旧金陵。
雾鏁前朝事，烟昏后世名。
枯犹藏狡兔，腐亦化流萤。
纵刬奚由尽，纔烧又却荣。
徒能蔽京观，仍愿且升平。
苍苍吟
作者：邵雍
朝代：宋
体裁：五言律诗

人人共戴天，我戴岂徒然。须识天人理，方知造化权。功名归酒盏，器业入诗篇。料得闲中乐，无如我得全。
苍苍吟寄答曹州李审言龙图
作者：邵雍
朝代：宋
体裁：七言排律

一般颜色正苍苍，今古人曾望断肠。日往月来无少异，阳舒阴惨不相妨。迅雷震后山川裂，甘露零时草木香。幽暗岩崖生鬼魅，清平郊野见鸾凰。千花烂为三春雨，万木凋因一夜霜。此意分明难理会，直须贤者入消详。
苔錢
作者：邵雍
朝代：宋

一雨一番新，非關鼓鑄頻。
縱多難贈客，便失不猜人。
遍地未爲富，滿階那濟貧。
買愁須有爲，酤酒斷無因。
散處如籌計，重時似索陳。
不能賙己急，何暇更賙親。
苔钱
作者：邵雍
朝代：宋
体裁：五言排律

一雨一番新，非关鼓铸频。纵多难赠客，便失不猜人。遍地未为富，满阶那济贫。买愁须有为，酤酒断无因。散处如筹计，重时似索陈。不能赒己急，何暇更赒亲。
药轩
作者：邵雍
朝代：宋

山裏药多人不识，夫君移植更标名。
果能医得人间病，红紫何妨好近楹。
药轩
作者：邵雍
朝代：宋

山里药多人不识，夫君移植更标名。果能医得人间病，红紫何妨好近楹。
莫如吟
作者：邵雍
朝代：宋

亲莫如父子，远莫如蛮夷。蛮夷和亦至，父子失须离。仁莫如父子，义莫如君臣。二者尚有失，自馀恶足论。君臣守以义，父子守以仁。义失为敌国，仁失为路人。
莫如吟·其一
作者：邵雍
朝代：宋
体裁：古风

亲莫如父子，远莫如蛮夷。蛮夷和亦至，父子失须离。
莫如吟·其一
作者：邵雍
朝代：宋

親莫如父子，遠莫如蠻夷。
蠻夷和亦至，父子失須離。
莫如吟·其三
作者：邵雍
朝代：宋
体裁：古风

君臣守以义，父子守以仁。义失为敌国，仁失为路人。
莫如吟·其三
作者：邵雍
朝代：宋

君臣守以義，父子守以仁。
義失爲敵國，仁失爲路人。
莫如吟·其二
作者：邵雍
朝代：宋

仁莫如父子，义莫如君臣。
二者尚有失，自余恶足论。
莫如吟·其二
作者：邵雍
朝代：宋

仁莫如父子，义莫如君臣。二者尚有失，自馀恶足论。
莫如吟·其二
作者：邵雍
朝代：宋

仁莫如父子，義莫如君臣。
二者尚有失，自餘惡足論。
莫春吟
作者：邵雍
朝代：宋
体裁：七言绝句

林下居常睡起迟，那堪车马近来稀。春深昼永帘垂地，庭院无风花自飞。
萬物吟
作者：邵雍
朝代：宋

成敗須歸命，興衰各有時。
小人縱多欲，真宰豈容私。
只此浪喜歡，便成空慘悽。
請觀春去後，遊者更爲誰。
萬物吟
作者：邵雍
朝代：宋

萬物備于身，乾坤不負人。
時光嗟荏苒，事體落因循。
既感青春老，還驚白髮新。
胸中若無有，未免作埃塵。
落花吟
作者：邵雍
朝代：宋

万紫千红处处飞，满川桃李漫成蹊。狂风猛雨日将暮，舞榭歌台人乍稀。水上漂浮安有定，径边狼籍更无依。流莺不用多言语，到了一番春已归。
落花吟
作者：邵雍
朝代：宋

万紫千红处处飞，满川桃李漫成蹊。
狂风猛雨日将暮，舞榭歌台人乍稀。
水上漂浮安有定，径边狼籍更无依。
流鶑不用多言语，到了一番春已归。
落花吟
作者：邵雍
朝代：宋

萬紫千紅處處飛，滿川桃李漫成蹊。
狂風猛雨日將暮，舞榭歌臺人乍稀。
水上漂浮安有定，徑邊狼籍更無依。
流鶑不用多言語，到了一番春已歸。
落花短吟
作者：邵雍
朝代：宋

满园桃李正离披，更被狂风作意吹。
长是忧愁初谢处，却须思念未开时。
柰何红艷易消歇，不似青阴少改移。
九十日春都去尽，樽前安忍更颦眉。
落花短吟
作者：邵雍
朝代：宋

满园桃李正离披，更被狂风非意吹。长是忧愁初谢处，却须思念未开时。奈何红艳易消歇，不似青阴少改移。九十日春都去尽，樽前安忍更颦眉。
落花短吟
作者：邵雍
朝代：宋

滿園桃李正離披，更被狂風作意吹。
長是憂愁初謝處，却須思念未開時。
柰何紅艷易消歇，不似青陰少改移。
九十日春都去盡，樽前安忍更顰眉。
落花短吟
作者：邵雍
朝代：宋
体裁：七言律诗

花间水畔绿如茵，兴废曾经汉与秦。占了山川无限地，愁伤今古几何人。严霜杀尽还逢雨，野火烧残又遇春。不那路傍多此物，农家长是费耕耘。
落花長吟
作者：邵雍
朝代：宋

以酒戰花穠，花穠酒更濃。
花能十日盡，酒未百壺空。
尚喜裝衣袂，猶憐墜酒鐘。
多情唯粉蝶，薄倖是遊蜂。
減却牆頭艷，添爲徑畔紅。
飄零深院宇，點綴靜簾櫳。
又恐隨流水，仍憂嫁遠風。
水流猶委曲，風遠便西東。
狼籍殘春後，離披晚照中。
亭臺雖有主，軒騎斷無蹤。
劍去擁妃子，兵來圍石崇。
馬嵬方戀戀，金谷正匆匆。
曹植辭休切，襄王夢已終。
謬稱尋洛浦，浪說數巫峰。
燕訴冤還在，鸎傳信莫通。
苔錢如可買，柳線自能縫。
悵望尤真宰，凄凉殢化工。
放教成爛漫，不使略從容。
命掃心爭忍，言收計遂窮。
異香銷骨髓，絕色死英雄。
任詫回天力，饒矜蓋世功。
柰何時既往，到了事難重。
開謝形相戾，興衰理一同。
天機之淺者，未始免忡忡。
落花长吟
作者：邵雍
朝代：宋

以酒战花秾，花秾酒更浓。花能十日尽，酒未百壶空。尚喜装衣袂，犹怜坠酒钟。多情唯粉蝶，薄倖是游蜂。减却墙头艳，添为径畔红。飘零深院宇，点缀静帘栊。又恐随流水，仍忧嫁远风。水流犹委曲，风远便西东。狼籍残春后，离披晚照中。亭台虽有主，轩骑断无踪。剑去拥妃子，兵来围石崇。马嵬方恋恋，金谷正匆匆。曹植辞休切，襄王梦已终。谬称寻洛浦，浪说数巫峰。燕诉冤还在，莺传信莫通。苔钱如可买，柳线自能缝。怅望尤真宰，凄凉殢化工。放教成烂漫，不使略从容。命扫心争忍，言收计遂穷。异香销骨髓，绝色死英雄。任诧回天力，饶矜盖世功。奈何时既往，到了事难重。开谢形相戾，兴衰理一同。天机之浅者，未始免忡忡。
落花长吟
作者：邵雍
朝代：宋

以酒战花秾，花秾酒更浓。
花能十日尽，酒未百壶空。
尚喜装衣袂，犹怜坠酒钟。
多情唯粉蝶，薄倖是游蜂。
减却墙头艷，添为径畔红。
飘零深院宇，点缀静帘栊。
又恐随流水，仍忧嫁远风。
水流犹委曲，风远便西东。
狼籍残春后，离披晚照中。
亭台虽有主，轩骑断无踪。
剑去拥妃子，兵来围石崇。
马嵬方恋恋，金谷正匆匆。
曹植辞休切，襄王梦已终。
谬称寻洛浦，浪说数巫峰。
燕诉冤还在，鸎传信莫通。
苔钱如可买，柳线自能缝。
怅望尤真宰，凄凉殢化工。
放教成烂漫，不使略从容。
命扫心争忍，言收计遂穷。
异香销骨髓，绝色死英雄。
任诧回天力，饶矜盖世功。
柰何时既往，到了事难重。
开谢形相戾，兴衰理一同。
天机之浅者，未始免忡忡。
落花长吟
作者：邵雍
朝代：宋

以酒战花秾，花秾酒更浓。
花能十日尽，酒未百壶空。
尚喜装衣袂，犹怜坠酒锺。
多情唯粉蝶，薄倖是游蜂。
减却墙头艳。添为径畔红。
飘零深院宇，点缀静帘栊。
又恐随流水，仍忧嫁远风。
水流犹委曲，风远便西东。
狼籍残春后，离披晚照中。
亭台虽有主，轩骑断无踪。
剑去拥妃子，兵来围石崇。
马嵬方恋恋，金谷正匆匆。
曹植辞休切，襄王梦已终。
谬称寻洛浦，浪说数巫峰。
燕诉冤还在，莺传信莫通。
苔钱如可买，柳線自能缝。
怅望尤真宰，凄凉殢化工。
放教成烂漫，不使略从容。
命扫心争忍，言心计遂穷。
异香销骨髓，绝色死英雄。
任诧回天力，饶矜盖世功。
奈何时既往，到了事难重。
开谢形相戾，兴衰理一同。
天面之浅者，未始免忡忡。
蒼蒼吟
作者：邵雍
朝代：宋

人人共戴天，我戴豈徒然。
須識天人理，方知造化權。
功名歸酒盞，器業入詩篇。
料得閑中樂，無如我得全。
蒼蒼吟寄答曹州李審言龍圖
作者：邵雍
朝代：宋

一般顔色正蒼蒼，今古人曾望斷腸。
日往月來無少異，陽舒陰慘不相妨。
迅雷震後山川裂，甘露零時草木香。
幽暗巖崖生鬼魅，清平郊野見鸞凰。
千花爛爲三春雨，萬木凋因一夜霜。
此意分明難理會，直須賢者入消詳。
薰莸吟
作者：邵雍
朝代：宋

善恶之间，薰莸可究。近薰必香，近莸必臭。
薰蕕吟
作者：邵雍
朝代：宋

善恶之间，薰蕕可究。
近薰必香，近蕕必臭。
薰蕕吟
作者：邵雍
朝代：宋

善惡之間，薰蕕可究。
近薰必香，近蕕必臭。
藥軒
作者：邵雍
朝代：宋

山裏藥多人不識，夫君移植更標名。
果能醫得人間病，紅紫何妨好近楹。
處身吟
作者：邵雍
朝代：宋

君子處身，寧人負己，己無負人。
小人處事，寧己負人，無人負己。
蝎蛇吟
作者：邵雍
朝代：宋

蛇毒远于生，蝎毒近于死。蛇蝎虽不同，其毒固无异。蛇以首中人，蝎以尾用事。奈何天地间，畏首又畏尾。
蝎蛇吟
作者：邵雍
朝代：宋

蛇毒远于生，蝎毒近于死。
蛇蝎虽不同，其毒固无异。
蛇以首中人，蝎以尾用事。
柰何天地间，畏首又畏尾。
蝎蛇吟
作者：邵雍
朝代：宋

蛇毒遠于生，蝎毒近于死。
蛇蝎雖不同，其毒固無異。
蛇以首中人，蝎以尾用事。
柰何天地間，畏首又畏尾。
蠹书鱼
作者：邵雍
朝代：宋

形状类于鱼，其心好蠹书。居常游箧笥，未始在江湖。为害千般有，言烹一物无。年年当盛夏，㬠了却如初。
蠹书鱼
作者：邵雍
朝代：宋

形状类于鱼，其心好蠹书。
居常游箧笥，未始在江湖。
为害千般有，言烹一物无。
年年当盛夏，晒了却如初。
蠹書魚
作者：邵雍
朝代：宋

形狀類于魚，其心好蠹書。
居常遊篋笥，未始在江湖。
爲害千般有，言烹一物無。
年年當盛夏，曬了却如初。
行止吟
作者：邵雍
朝代：宋
体裁：五言绝句

时止则须止，时行则可行。时行与时止，人力莫经营。
行止吟
作者：邵雍
朝代：宋

時止則須止，時行則可行。
時行與時止，人力莫經營。
見物吟
作者：邵雍
朝代：宋

見物即謳吟，何嘗曾用意。
閑將篋笥詩，靜看人間事。
見義吟
作者：邵雍
朝代：宋

見善必爲，不見則已。
量力而動，力盡而止。
覽照吟
作者：邵雍
朝代：宋

其骨爽，其神清。
其祿薄，其福輕。
覽照吟
作者：邵雍
朝代：宋

凌晨覽照見皤然，自喜皤然一叟仙。
慷慨敢開天下口，分明高道世間言。
雖然天下本無事，不那世間長有賢。
自問此身何所用，此身唯稱老林泉。
觀七國吟
作者：邵雍
朝代：宋

當其末路尚縱橫，仁義之言固不聽。
肯謂破齊存即墨，能勝坑趙盡長平。
清晨見鬼未爲怪，白日殺人奚足驚。
加以蘇張掉三寸，扼喉其勢不俱生。
觀三國吟
作者：邵雍
朝代：宋

桓桓鼎峙震雷音，絕唱高蹤沒處尋。
簫鼓一方情未暢，弓刀萬里力難任。
論兵狠石寧無意，飲馬黄河徒有心。
雖日天時亦人事，誰知慮外失良金。
觀三王吟
作者：邵雍
朝代：宋

一片中原萬里餘，殆非孱德所宜居。
夏商正朔猶能布，湯武干戈未便驅。
澤火有名方受革，水天無應不成需。
詳知仁義爲心者，肯作人間淺丈夫。
觀三皇吟
作者：邵雍
朝代：宋

許大乾坤自我宣，乾坤之外復何言。
初分大道非常道，纔有先天未後天。
作法極微難看蹟，收功最久不知年。
若教世上論勳業，料得更無人在前。
觀事吟
作者：邵雍
朝代：宋

一歲之事慎在春，一日之事慎在晨。
一生之事慎在少，一端之事慎在新。
觀五代吟
作者：邵雍
朝代：宋

自從唐季墜皇綱，天下生靈被擾攘。
社稷安危懸卒伍，朝廷輕重擊藩方。
深冬寒木固不脫，未旦小星猶有光。
五十三年更五姓，始知除掃待真王。
觀五伯吟
作者：邵雍
朝代：宋

刻意尊名名愈虧，人人奔命不勝疲。
生靈劍戟林中活，公道貸財心裏歸。
雖則餼羊能愛體，柰何鳴鳳未來儀。
東周五百餘年內，歎息唯聞一仲尼。
觀五帝吟
作者：邵雍
朝代：宋

進退肯將天下讓，著何言語狀雍容。
衣裳垂處威儀盛，玉帛修時意思恭。
物物盡能循至理，人人自願立殊功。
當時何故得如此，只被聲明類日中。
觀兩漢吟
作者：邵雍
朝代：宋

秦破河山舊戰場，豈期民復見耕桑。
九千來里開封域，四百餘年號帝王。
剝喪既而遭莽卓，經營殊不念高光。
當時文物如期盛，城復何由更有隍。
觀十六國吟
作者：邵雍
朝代：宋

溥天之下號寰區，大禹曾經治水餘。
衣到敝時多蟣虱，瓜當爛後足蟲蛆。
龍章本不資狂寇，象魏何嘗薦亂胡。
尼父有言堪味處，當時欠一管夷吾。
觀南北朝吟
作者：邵雍
朝代：宋

方其天下分南北，聘使何嘗絕往還。
偏霸尚存前典憲，小康猶带舊腥羶。
洛陽雅望稱崔浩，江表奇才服謝安。
二百四年能並轡，謾將夷虜互爲言。
觀天
作者：邵雍
朝代：宋

千里南山對華山，二山中有修□□。
□時禾黍交搔□，□靜禽魚相與閑。
好景盡□□揚外，虛名不顯落□□。
□□□語無心旨，自謂羲皇正却還。
觀嬴秦吟
作者：邵雍
朝代：宋

轟轟七國正爭籌，利害相磨未便休。
比至一雄心底定，其如四海血橫流。
三千賓客方成夢，百二山河又變秋。
謾說罷侯能置守，趙高元不是封候。
觀性吟
作者：邵雍
朝代：宋

千萬年之人，千萬年之事。
千萬年之情，千萬年之理。
惟學之所能，坐而爛觀爾。
觀易吟
作者：邵雍
朝代：宋

一物其來有一身，一身還有一乾坤。
能知萬物備於我，肯把三才別立根。
天向一中分體用，人於心上起經綸。
天人焉有兩般義，道不虛行只在人。
觀春秋吟
作者：邵雍
朝代：宋

堂堂王室寄空名，天下無時不戰爭。
滅國伐人雖恐後，尋盟報役未嘗寧。
晉齊命令炎如火，文武資基冷似冰。
唯有感麟心一片，萬年千載若丹青。
觀書吟
作者：邵雍
朝代：宋

吁嗟四代帝王權，盡入區區一舊編。
或讓或爭三萬里，相因相革二千年。
唐虞事業誰能繼，湯武功夫世莫傅。
時既不同人又異，仲尼惡得不潸然。
觀有唐吟
作者：邵雍
朝代：宋

天生神武奠中央，不爾羣凶未易攘。
貞觀若無風凜凜，開元安有氣揚揚。
憑高始見山河壯，入夏方知日月長。
三百年間能渾一，事雖成往道彌光。
觀棋大吟
作者：邵雍
朝代：宋

人有精游藝，予嘗觀弈棋。
筭餘知造化，著外見幾微。
好勝心無已，爭先意不低。
當人盡賓主，對面如蠻夷。
財利激于衷，喜怒見于頄。
生殺在于手，與奪指于頤。
戾不殊冰炭，和不侔塤箎。
義不及朋友，情不通夫妻。
珠玉出懷袖，龍蛇走肝脾。
金湯起樽俎，劔戟交幈幃。
白晝役鬼神，平地蟠蛟螭。
空江響雷雹，陸海誅鯨鯢。
寒暑同舒慘，昏明共蔽虧。
山河燦於地，星斗會璇璣。
因覩輸贏勢，翻驚寵辱蹊。
高卑易裁制，返覆難拘羈。
心迹既一判，利害不兩提。
卷舒當要會，取捨在須斯。
智者傷于詐，信者失于椎。
真僞之相雜，名實之都隳。
得者失之本，福爲禍之梯。
乾坤支作訟，離坎變成睽。
弧矢相凌犯，言辭共詆欺。
何嘗無勝負，未始絕興衰。
前日之所是，今日之或非。
今日之所强，明日之或羸。
以古觀後世，終天露端倪。
以今觀往昔，何止乎庖犧。
堯舜行揖讓，四凶猶趄趑。
湯武援干戈，三老誠有譏。
雖臯陶陳謨，而伊周獻規。
曾未免矣夫，療骨而傷肌。
仁爲名所敗，義爲利所擠。
治亂不自己，因革徒從宜。
與賢不與子，賢愚生瑕玼。
與子不與賢，子孫生瘡痍。
或苗民逆命，或有扈阻威。
或羿浞起釁，或管蔡造疑。
或商人征葛，或周人乘黎。
或鳴條振旅，或牧野搴旗。
灼見夏臺日，曾照升自陑。
安知羑里月，不照逾孟師。
厲王奔于彘，幽王死于驪。
平王遷于洛，赧王敗于伊。
或盟于召陵，或會于黄池。
或戰于長岸，或弒于乾谿。
或入于鄢郢，或樓于會稽。
或屠于大梁，或入于臨淄。
五霸共吞噬，七雄相鞭笞。
暴秦滅六國，楚漢决雄雌。
天盡于有日，地極于無涯。
遐邇都包括，縱橫悉指揮。
井田方奕奕，兵甲正纍纍。
易之以阡陌，畫之以郊畿。
銷之以鋒鏑，焚之以書詩。
罷侯以置守，强幹而弱枝。
重兵棲上郡，長城塹邊陲。
自謂磐石固，萬世無已而。
迴天于指掌，割地于階墀。
視人若螻蟻，用財如沙泥。
阿房宮未畢，祖龍車至戲。
驪山卒未放，陳涉兵自蘄。
灞上心非淺，鴻門氣正滋。
咸陽起煙焰，南鄭奮熊羆。
人鬼同交錯，風雲共慘凄。
項强劉未勝，得鹿莫知誰。
約法三章在，收兵五國隨。
廟堂成筭重，帷幄坐籌奇。
廣武貔貅怒，鴻溝虎豺饑。
滎陽留紀信，垓下別虞姬。
三傑才方展，千年運正熙。
山川舊形勝，日月新光輝。
正朔承三統，車書混四維。
方隅無割據，窮僻有羈縻。
后族爭行日，軍分南北司。
當時無佐命，何以救顛隮。
百戰方全日，長兵震天垂。
豈知巫蠱事，禍起劉屈氂。
冢宰司衡日，重明正渺瀰。
見危能致命，無忝寄孤遺。
劇賊欺孤日，行同狐與貍。
宮中凌寡婦，殿上逐嬰兒。
龍戰知何所，冰堅正在茲。
潰堤雖患水，禦水敢忘堤。
東漢重晞日，昆陽屋瓦飛。
幽憂新室鬼，狼籍漸臺屍。
鄗邑追隆準，新安掃赤眉。
再逢火德王，復覩漢官儀。
竇鄧緣中饋，閻梁挾牝鷄。
經何功殆盡，至董業都糜。
河洛少煙火，京都多蒿蔾。
長天有鳥度，白骨無人悲。
城有隍須復，羊無血可刲。
大厦之將顛，非一木可支。
孟德提先手，仲謀藉世資。
玄德志不遂，竟終于涕洟。
西晉尚清談，大計懸品題。
婦人執國命，骨肉生癘疵。
二主蒙霜露，五胡犯鼎彝。
世無管夷吾，令人重歔欷。
廣陌羌塵合，中州胡馬嘶。
龍光射牛斗，日影化虹蜺。
闢草來洛汭，墾田趨江湄。
二百有四年，方駕而并馳。
東晉分南尾，時或産靈芝。
凡經五改命，至陳卒昌隋。
國破西風暮，城荒春草萋。
長江空滿目，行客浪沾衣。
後魏開北首，孝文幾緝綏。
河陰旋有變，國分爲東西。
爾朱奪高氏，宇文滅北齊。
及隋始併陳，四海爲藩籬。
泛汴公私匱，征遼士卒疲。
有身皆厭苦，無口不嗟咨。
處處稱年號，人人思亂離。
中原未有主，誰識非鹿麋。
千一難知日，天人相與期。
龍騰則雲靄，虎步則風凄。
母后專朝日，相仍紊宮闈。
可嗟桓彥範，不殺武三思。
繡嶺喧歌舞，漁陽動鼓鼙。
太平其可傲，徒罪一楊妃。
劒閣離天日，潼關漏虎貔。
兩京皆覆沒，九廟咸傾欹。
樂極則悲至，恩交則害携。
事無可柰何，舉目誰與比。
自此藩方盛，都無臣子祗。
恃功而不朝，討賊以爲詞。
各擁部兵盛，誰憐王室卑。
邀朝廷姑息，觀社稷安危。
攻取非君命，誅求本自肥。
乘輿時播越，扈從或參差。
尾大知難運，鞭長豈易麾。
長姦憂必至，養虎害終貽。
國步何顛沛，君心空忸怩。
時來花爛漫，勢去葉離披。
十姓分中夏，五家遞通逵。
徒明星有爛，但東方未晞。
纔返長蘆鎮，旋驅胡柳陂。
絳霄兵自取，玄武火何癡。
中渡降堪罪，欒城死可嗤。
太原朝見入，劉子夕聞啼。
事體重重別，人情旋旋移。
棄灰猶隠火，朽骨尚稱龜。
譎詐多陰中，艱憂常自罹。
撓防膚革易，患救腹心遲。
語禍不旋踵，言傷浪噬臍。
欲升還隕落，將墜却扶持。
瞑眩人皆惡，康寧世共晞。
須能蠲重疾，始可謂良醫。
久廢田磽確，難行路險巇。
不逄真主出，何以見施爲。
家國邅迍極，君臣際會稀。
上天生假手，我宋遂開基。
睿筭隨方設，群豪引領歸。
迄今百餘載，兵革民不知。
成敗須歸命，興亡自繫時。
天機不常設，國手無常施。
往事都陳跡，前書略可依。
比觀之博弈，不差乎毫釐。
消長天旋運，陰陽道範圍。
吉凶人變化，動靜事樞機。
疾走者先顛，遲茂者後萎。
與其交受害，不若兩忘之。
求魚必以筌，獲兔必以罤。
得之不能忘，羊質而虎皮。
道大聞老子，才難語仲尼。
造形能自悟，當局豈憂迷。
黑白焉能浼，死生奚足猗。
應機如破的，迎刃不容絲。
勿訝傍人笑，休防冷眼窺。
既能通妙用，何必患多岐。
同道道亦得，先天天弗違。
窮理以盡性，放言而遣辭。
視外方知簡，聽餘始識希。
大羹無以和，玄酒莫能灕。
上兵不可伐，巧曆不可推。
善言不可道，逸駕不可追。
兄弟專乎愛，父子主于慈。
天下亦可授，此著不可私。
觀棋小吟
作者：邵雍
朝代：宋

誰言博奕尚優游，利害相磨未始休。
初得手時宜顧望，合行權處莫遲留。
二年乃正三監罪，七日能尸兩觀囚。
天下太平無一事，南陽高卧更何求。
觀棋絕句·其一
作者：邵雍
朝代：宋

未去交爭意，難忘黑白心。
一條無敵路，徹了沒人尋。
觀棋絕句·其二
作者：邵雍
朝代：宋

未去交爭意，難忘黑白情。
一條平穩路，痛惜沒人行。
觀棋長吟
作者：邵雍
朝代：宋

院靜春深晝掩扉，竹間閑看客爭棋。
搜羅神鬼聚胸臆，措致山河入範圍。
局合龍蛇成陣闘，刧殘鴻鴈破行飛。
殺多項羽坑秦卒，敗劇苻堅畏晉師。
座上戈鋋嘗擊搏，面前冰炭旋更移。
死生共抵兩家事，勝負都由一著時。
當路斷無相假借，對人須且强推辭。
腹心受害誠堪懼，唇齒生憂尚可醫。
善用中傷爲得策，陰行狡獪謂知機。
請觀今日長安道，易地何嘗不有之。
觀物吟
作者：邵雍
朝代：宋

一氣才分，兩儀已備。
圓者爲天，方者爲地。
變化生成，動植類起。
人在其間，最靈最貴。
觀物吟
作者：邵雍
朝代：宋

利輕則義重，利重則義輕。
利不能勝義，自然多至誠。
義不能勝利，自然多忿爭。
觀物吟
作者：邵雍
朝代：宋

地以靜而方，天以動而圓。
既正方圓體，還明動靜權。
靜久必成潤，動極遂成然。
潤則水體具，然則火用全。
水體以器受，火用以薪傳。
體在天地後，用起天地先。
觀物吟
作者：邵雍
朝代：宋

如鸞如鳳，意思安詳。
所生之人，非忠則良。
如鼠如雀，意思驚躩。
所生之人，不凶則惡。
觀物吟
作者：邵雍
朝代：宋

居暗觀明，居靜觀動。
居簡觀繁，居輕觀重。
所居者寡，所觀則衆。
匪居匪觀，衆寡何用。
觀物吟
作者：邵雍
朝代：宋

時有代謝，物有枯榮。
人有衰盛，事有廢興。
觀物吟
作者：邵雍
朝代：宋

物不兩盛，事難獨行。
榮瘁迭起，賢愚並行。
觀物吟
作者：邵雍
朝代：宋

畫工狀物，經月經年。
軒鑑照物，立寫于前。
鑑之爲明，猶或未精。
工出人手，平與不平。
天下之平，莫若于水。
止能照表，不能照裏。
表裏洞照，其唯聖人。
察言觀行，罔或不真。
盡物之性，去己之情。
有德之人，而必有言。
能言之人，未必能行。
觀物吟·其一
作者：邵雍
朝代：宋

耳目聰明男子身，洪鈞賦與不爲貧。
因探月窟方知物，未躡天根豈識人。
乾遇巽時觀月窟，地逢雷處看天根。
天根月窟閑來往，三十六宮都是春。
觀物吟·其二
作者：邵雍
朝代：宋

淳厚之人少秀慧，秀慧之人少審諦。
安得淳厚又秀慧，與之共話人間事。
觀物吟二道·其一
作者：邵雍
朝代：宋

柳性至柔軟，一年長丈餘。
雖然易得榮，柰何易得枯。
觀物吟二道·其二
作者：邵雍
朝代：宋

百穀仰膏雨，極枯變極榮。
安得此甘澤，聊且振羣生。
觀物吟四首·其一
作者：邵雍
朝代：宋

日月無異明，晝夜有異體。
人鬼無異情，生死有異理。
既未能知生，又焉能知死。
既未能事人，又焉能事鬼。
觀物吟四首·其三
作者：邵雍
朝代：宋

古今情一也，能處又何難。
識事事非易，知人人所艱。
多疑虧任用，輕信失防閑。
堯舜其猶病，何嘗無大姦。
觀物吟四首·其二
作者：邵雍
朝代：宋

鶑蟬體既分，安用苦云云。
氣盛有餘力，聲銷無異聞。
時來由自己，勢去屬他人。
莫作傷心事，傷心不益身。
觀物吟四首·其四
作者：邵雍
朝代：宋

人之耳所聞，不若目親照。
耳聞有異同，目照無多少。
併棄耳目官，專用舌口較。
不成天下功，止成天下笑。
觀盛化吟·其一
作者：邵雍
朝代：宋

紛紛五代亂離間，一旦雲開復見天。
草木百年新雨露，車書萬里舊山川。
尋常巷陌猶簪紱，取次園亭亦管絃。
人老太平春未老，鶑花無害日高眠。
觀盛化吟·其二
作者：邵雍
朝代：宋

吾曹養拙頼明時，爲幸居多寧不知。
天下英才中遁跡，人間好景處開眉。
生來只慣見豐稔，老去未嘗經亂離。
五事歷將前代舉，帝堯而下固無之。
觀西晉吟
作者：邵雍
朝代：宋

承平未必便無憂，安若忘危非善謀。
題品人材憑雅誚，雌黄時事用風流。
有刀難剖公閭腹，無木可梟元海頭。
禍在夕陽亭一句，上東門嘯浪悠悠。
觀詩吟
作者：邵雍
朝代：宋

愛君難得似當時，曲盡人情莫若詩。
無雅豈明王教化，有風方識國興衰。
知音未若吳公子，潤色曾經魯仲尼。
三百五篇天下事，後人誰敢更譏非。
觀陳希夷先生真及墨跡·其一
作者：邵雍
朝代：宋

未見希夷真，未見希夷蹟。
止聞希夷名，希夷心未識。
觀陳希夷先生真及墨跡·其三
作者：邵雍
朝代：宋

希夷真可觀，希夷墨可傳。
希夷心一片，不可得而言。
觀陳希夷先生真及墨跡·其二
作者：邵雍
朝代：宋

及見希夷蹟，又見希夷真。
始知今與古，天下長有人。
觀隋朝吟
作者：邵雍
朝代：宋

始謀當日已非臧，又更相承或自戕。
蟻螻人民貪土地，泥沙金帛悅姬姜。
征遼意思縻荒服，泛汴情懷厭未央。
三十六年都掃地，不然天下未歸唐。
见义吟
作者：邵雍
朝代：宋
体裁：四言诗

见善必为，不见则已。量力而动，力尽而止。
见物吟
作者：邵雍
朝代：宋

见物即讴吟，何尝曾用意。闲将筐笥诗，静看人间事。
见物吟
作者：邵雍
朝代：宋

见物即讴吟，何尝曾用意。
闲将箧笥诗，静看人间事。
观七国吟
作者：邵雍
朝代：宋
体裁：七言律诗

当其末路尚纵横，仁义之言固不听。肯谓破齐存即墨，能胜坑赵尽长平。清晨见鬼未为怪，白日杀人奚足惊。加以苏张掉三寸，扼喉其势不俱生。
观三国吟
作者：邵雍
朝代：宋

桓桓鼎峙震雷音，绝唱高踪没处寻。
箫鼓一方情未畅，弓刀万里力难任。
论兵狠石宁无意，饮马黄河徒有心。
虽日天时亦人事，谁知虑外失良金。
观三国吟
作者：邵雍
朝代：宋

桓桓鼎峙震雷音，绝唱高踪没处寻。箫鼓一方情未畅，弓刀万里力难任。论兵狼石宁无意，饮马黄河徒有心。虽曰天时亦人事，谁知虑外失良金。
观三王吟
作者：邵雍
朝代：宋

一片中原万里余，殆非孱德所宜居。
夏商正朔犹能布，汤武干戈未便驱。
泽火有名方受革，水天无应不成需。
详知仁义为心者，肯作人间浅丈夫。
观三王吟
作者：邵雍
朝代：宋

一片中原万里馀，殆非孱德所宜居。夏商正朔犹能布，汤武干戈未便驱。泽火有名方受革，水天无应不成需。详知仁义为心者，肯作人间浅丈夫。
观三王吟
作者：邵雍
朝代：宋

一片中原万里馀，殆非孱德所宜居。
夏商正朔犹能布，汤武干戈未便驱。
泽火有名方受革，水天无应不成需。
详知仁我为心者，肯作人间浅丈夫。
观三皇吟
作者：邵雍
朝代：宋

许大乾坤自我宣，乾坤之外复何言。
初分大道非常道，才有先天未后天。
作法极微难看蹟，收功最久不知年。
若教世上论勋业，料得更无人在前。
观三皇吟
作者：邵雍
朝代：宋

许大乾坤自我宣，乾坤之外复何言。初分大道非常道，才有先天未后天。作法极微难看迹，收功最久不知年。若教世上论勋业，料得更无人在前。
观三皇吟
作者：邵雍
朝代：宋

许大干坤自我宣，干坤之外復何言。
初分大道非常道，纔有先天未后天。
作法极微难看蹟，收功最久不知年。
若教世上论勋业，料得更无人在前。
观两汉吟
作者：邵雍
朝代：宋

秦破河山旧战场，岂期民复见耕桑。九千来里开封域，四百馀年号帝王。剥丧既而遭莽卓，经营殊不念高光。当时文物如斯盛，城复何由更在隍。
观两汉吟
作者：邵雍
朝代：宋

秦破河山旧战场，岂期民复见耕桑。
九千来里开封域，四百馀年号帝王。
剥丧既而遭莽卓，经营殊不念高光。
当时文物如斯盛，城复何由更有隍。
观两汉吟
作者：邵雍
朝代：宋

秦破河山旧战场，岂期民復见耕桑。
九千来里开封域，四百余年号帝王。
剥丧既而遭莽卓，经营殊不念高光。
当时文物如期盛，城復何由更有隍。
观书吟
作者：邵雍
朝代：宋

吁嗟四代帝王权，尽入区区一旧编。或让或争三万里，相因相革二千年。唐虞事业谁能继，汤武功夫世莫传。时既不同人又异，仲尼恶得不潸然。
观书吟
作者：邵雍
朝代：宋

吁嗟四代帝王权，尽入区区一旧编。
或让或争三万里，相因相革二千年。
唐虞事业谁能继，汤武功夫世莫傅。
时既不同人又异，仲尼恶得不潸然。
观事吟
作者：邵雍
朝代：宋

一岁之事勤在春，一日之事勤在晨。一生之事勤在少，一端之事勤在新。
观事吟
作者：邵雍
朝代：宋

一岁之事慎在春，一日之事慎在晨。
一生之事慎在少，一端之事慎在新。
观事吟
作者：邵雍
朝代：宋

一岁之事慎在春，一日这事慎在晨。一生之事慎在少，一端之事慎在新。
观五代吟
作者：邵雍
朝代：宋

自从唐季坠皇纲，天下生灵被扰攘。
社稷安危悬卒伍，朝廷轻重击藩方。
深冬寒木固不脱，未旦小星犹有光。
五十三年更五姓，始知除扫待真王。
观五代吟
作者：邵雍
朝代：宋

自从唐季坠皇纲，天下生灵被扰攘。社稷安危悬卒伍，朝廷轻重系藩方。深冬寒木固不脱，未旦小星犹有光。五十三年更五姓，始知除扫待真王。
观五伯吟
作者：邵雍
朝代：宋

刻意尊名名愈亏，人人奔命不胜疲。
生灵剑戟林中活，公道货财心里归。
虽则{左食右气}羊能爱礼，奈何鸣凤未来仪。
东周五百馀年内，叹息唯闻一仲尼。
观五伯吟
作者：邵雍
朝代：宋

刻意尊名名愈亏，人人奔命不胜疲。生灵剑戟林中活，公道货财心里归。虽则饩羊能爱礼，奈何鸣凤未来仪。东周五百馀年内，叹息唯闻一仲尼。
观五伯吟
作者：邵雍
朝代：宋

刻意尊名名愈亏，人人奔命不胜疲。
生灵剑戟林中活，公道贷财心裏归。
虽则饩羊能爱体，柰何鸣凤未来仪。
东周五百余年内，叹息唯闻一仲尼。
观五帝吟
作者：邵雍
朝代：宋

进退肯将天下让，着何言语状雍容。
衣裳垂处威仪盛，玉帛修时意思恭。
物物尽能循至理，人人自愿立殊功。
当时何故得如此，只被声明类日中。
观五帝吟
作者：邵雍
朝代：宋

进退肯将天下让，著何言语状雍容。衣裳垂处威仪盛，玉帛脩时意思恭。物物尽能循至理，人人自愿立殊功。当时何故得如此，只被声明类日中。
观十六国吟
作者：邵雍
朝代：宋

溥天之下号寰区，大禹曾经治水余。
衣到敝时多虮虱，瓜当烂后足虫蛆。
龙章本不资狂寇，象魏何尝荐乱胡。
尼父有言堪味处，当时欠一管夷吾。
观十六国吟
作者：邵雍
朝代：宋

溥天之下号寰区，大禹曾经治水馀。衣到敝时多虮虱，瓜当烂后足虫蛆。龙章本不资狂寇，象魏何尝荐乱胡。尼父有言堪味处，当时欠一管夷吾。
观南北朝吟
作者：邵雍
朝代：宋

方其天下分南北，聘使何尝绝往还。
偏霸尚存前典宪，小康犹带旧腥羶。
洛阳雅望称崔浩，江表奇才服谢安。
二百四年能并辔，谩将夷虏互为言。
观南北朝吟
作者：邵雍
朝代：宋

方其天下分南北，聘使何尝绝往还。偏霸尚存前典宪，小康犹带旧腥膻。洛阳雅望称崔浩，江表奇才服谢安。二百四年能并辔，谩将夷虏互为言。
观天
作者：邵雍
朝代：宋
体裁：七言律诗

千里南山对华山，二山中有修□□。□时禾黍交搔□，□静禽鱼相与闲。好景尽□□扬外，虚名不显落□□。□□□语无心旨，自谓羲皇正却还。
观嬴秦吟
作者：邵雍
朝代：宋

轰轰七国正争筹，利害相磨未便休。
此至一雄心底定，其如四海血横流。
三千宾客方成梦，百二山河又变秋。
谩说罢侯能置守。赵高元不是封侯。
观嬴秦吟
作者：邵雍
朝代：宋

轰轰七国正争筹，利害相磨未便休。比至一雄心底定，其如四海血横流。三千宾客方成梦，百二山河又变秋。谩说罢侯能置守，赵高元不是封侯。
观嬴秦吟
作者：邵雍
朝代：宋

轰轰七国正争筹，利害相磨未便休。
比至一雄心底定，其如四海血横流。
三千宾客方成梦，百二山河又变秋。
谩说罢侯能置守，赵高元不是封候。
观性吟
作者：邵雍
朝代：宋
体裁：古风

千万年之人，千万年之事。千万年之情，千万年之理。惟学之所能，坐而烂观尔。
观易吟
作者：邵雍
朝代：宋

一物其来有一身，一身还有一乾坤。能知万物备于我，肯把三才别立根。天向一中分体用，人于心上起经纶。天人焉有两般义，道不虚行只在人。
观易吟
作者：邵雍
朝代：宋

一物其来有一身，一身还有一干坤。
能知万物备于我，肯把三才别立根。
天向一中分体用，人于心上起经纶。
天人焉有两般义，道不虚行只在人。
观春秋吟
作者：邵雍
朝代：宋

堂堂王室寄空名，天下无时不战争。灭国伐人唯恐后，寻盟报役未尝宁。晋齐命令炎如火，文武资基冷似冰。唯有感麟心一片，万年千载若丹青。
观春秋吟
作者：邵雍
朝代：宋

堂堂王室寄空名，天下无时不战争。
灭国伐人虽恐后，寻盟报役未尝宁。
晋齐命令炎如火，文武资基冷似冰。
唯有感麟心一片，万年千载若丹青。
观有唐吟
作者：邵雍
朝代：宋

天生神武奠中央，不尔羣凶未易攘。
贞观若无风凛凛，开元安有气扬扬。
凭高始见山河壮，入夏方知日月长。
三百年间能浑一，事虽成往道弥光。
观有唐吟
作者：邵雍
朝代：宋

天生神武奠中央，不尔群凶未易攘。贞观若无风凛凛，开元安有气扬扬。凭高始见山河壮，入夏方知日月长。三百年间能浑一，事虽成往道弥光。
观棋大吟
作者：邵雍
朝代：宋

人有精游艺，予尝观弈棋。
筭余知造化，着外见几微。
好胜心无已，争先意不低。
当人尽宾主，对面如蛮夷。
财利激于衷，喜怒见于頄。
生杀在于手，与夺指于颐。
戾不殊冰炭，和不侔埙箎。
义不及朋友，情不通夫妻。
珠玉出怀袖，龙蛇走肝脾。
金汤起樽俎，劔戟交幈帏。
白昼役鬼神，平地蟠蛟螭。
空江响雷雹，陆海诛鲸鲵。
寒暑同舒惨，昏明共蔽亏。
山河灿于地，星斗会璇玑。
因覩输赢势，翻惊宠辱蹊。
高卑易裁制，返覆难拘羁。
心迹既一判，利害不两提。
卷舒当要会，取舍在须斯。
智者伤于诈，信者失于椎。
真僞之相杂，名实之都隳。
得者失之本，福为祸之梯。
干坤支作讼，离坎变成睽。
弧矢相凌犯，言辞共诋欺。
何尝无胜负，未始绝兴衰。
前日之所是，今日之或非。
今日之所强，明日之或羸。
以古观后世，终天露端倪。
以今观往昔，何止乎庖牺。
尧舜行揖让，四凶犹趄趑。
汤武援干戈，三老诚有讥。
虽皋陶陈谟，而伊周献规。
曾未免矣夫，疗骨而伤肌。
仁为名所败，义为利所挤。
治乱不自己，因革徒从宜。
与贤不与子，贤愚生瑕玼。
与子不与贤，子孙生疮痍。
或苗民逆命，或有扈阻威。
或羿浞起衅，或管蔡造疑。
或商人征葛，或周人乘黎。
或鸣条振旅，或牧野搴旗。
灼见夏台日，曾照升自陑。
安知羑里月，不照逾孟师。
厉王奔于彘，幽王死于骊。
平王迁于洛，赧王败于伊。
或盟于召陵，或会于黄池。
或战于长岸，或弒于干溪。
或入于鄢郢，或楼于会稽。
或屠于大梁，或入于临淄。
五霸共吞噬，七雄相鞭笞。
暴秦灭六国，楚汉决雄雌。
天尽于有日，地极于无涯。
遐迩都包括，纵横悉指挥。
井田方奕奕，兵甲正纍纍。
易之以阡陌，画之以郊畿。
销之以锋镝，焚之以书诗。
罢侯以置守，强干而弱枝。
重兵栖上郡，长城堑边陲。
自谓盘石固，万世无已而。
迴天于指掌，割地于阶墀。
视人若蝼蚁，用财如沙泥。
阿房宫未毕，祖龙车至戏。
骊山卒未放，陈涉兵自蕲。
灞上心非浅，鸿门气正滋。
咸阳起烟焰，南郑奋熊罴。
人鬼同交错，风云共惨凄。
项强刘未胜，得鹿莫知谁。
约法三章在，收兵五国随。
庙堂成筭重，帷幄坐筹奇。
广武貔貅怒，鸿沟虎豺饥。
荥阳留纪信，垓下别虞姬。
三杰才方展，千年运正熙。
山川旧形胜，日月新光辉。
正朔承三统，车书混四维。
方隅无割据，穷僻有羁縻。
后族争行日，军分南北司。
当时无佐命，何以救颠隮。
百战方全日，长兵震天垂。
岂知巫蛊事，祸起刘屈牦。
冢宰司衡日，重明正渺瀰。
见危能致命，无忝寄孤遗。
剧贼欺孤日，行同狐与貍。
宫中凌寡妇，殿上逐婴儿。
龙战知何所，冰坚正在兹。
溃堤虽患水，御水敢忘堤。
东汉重晞日，昆阳屋瓦飞。
幽忧新室鬼，狼籍渐台尸。
鄗邑追隆准，新安扫赤眉。
再逢火德王，復覩汉官仪。
窦邓缘中馈，阎梁挟牝鷄。
经何功殆尽，至董业都糜。
河洛少烟火，京都多蒿蔾。
长天有鸟度，白骨无人悲。
城有隍须復，羊无血可刲。
大厦之将颠，非一木可支。
孟德提先手，仲谋藉世资。
玄德志不遂，竟终于涕洟。
西晋尚清谈，大计悬品题。
妇人执国命，骨肉生疠疵。
二主蒙霜露，五胡犯鼎彝。
世无管夷吾，令人重歔欷。
广陌羌尘合，中州胡马嘶。
龙光射牛斗，日影化虹蜺。
闢草来洛汭，垦田趋江湄。
二百有四年，方驾而并驰。
东晋分南尾，时或产灵芝。
凡经五改命，至陈卒昌隋。
国破西风暮，城荒春草萋。
长江空满目，行客浪沾衣。
后魏开北首，孝文几缉绥。
河阴旋有变，国分为东西。
尔朱夺高氏，宇文灭北齐。
及隋始併陈，四海为藩篱。
泛汴公私匮，征辽士卒疲。
有身皆厌苦，无口不嗟咨。
处处称年号，人人思乱离。
中原未有主，谁识非鹿麋。
千一难知日，天人相与期。
龙腾则云霭，虎步则风凄。
母后专朝日，相仍紊宫闱。
可嗟桓彦范，不杀武三思。
绣岭喧歌舞，渔阳动鼓鼙。
太平其可傲，徒罪一杨妃。
劒阁离天日，潼关漏虎貔。
两京皆覆没，九庙咸倾欹。
乐极则悲至，恩交则害携。
事无可柰何，举目谁与比。
自此藩方盛，都无臣子祗。
恃功而不朝，讨贼以为词。
各拥部兵盛，谁怜王室卑。
邀朝廷姑息，观社稷安危。
攻取非君命，诛求本自肥。
乘舆时播越，扈从或参差。
尾大知难运，鞭长岂易麾。
长姦忧必至，养虎害终贻。
国步何颠沛，君心空忸怩。
时来花烂漫，势去叶离披。
十姓分中夏，五家递通逵。
徒明星有烂，但东方未晞。
纔返长芦镇，旋驱胡柳陂。
绛霄兵自取，玄武火何痴。
中渡降堪罪，栾城死可嗤。
太原朝见入，刘子夕闻啼。
事体重重别，人情旋旋移。
弃灰犹隠火，朽骨尚称龟。
谲诈多阴中，艰忧常自罹。
挠防肤革易，患救腹心迟。
语祸不旋踵，言伤浪噬脐。
欲升还陨落，将坠却扶持。
瞑眩人皆恶，康宁世共晞。
须能蠲重疾，始可谓良医。
久废田硗确，难行路险巇。
不逄真主出，何以见施为。
家国邅迍极，君臣际会稀。
上天生假手，我宋遂开基。
睿筭随方设，群豪引领归。
迄今百余载，兵革民不知。
成败须归命，兴亡自繫时。
天机不常设，国手无常施。
往事都陈迹，前书略可依。
比观之博弈，不差乎毫釐。
消长天旋运，阴阳道范围。
吉凶人变化，动静事枢机。
疾走者先颠，迟茂者后萎。
与其交受害，不若两忘之。
求鱼必以筌，获兔必以罤。
得之不能忘，羊质而虎皮。
道大闻老子，才难语仲尼。
造形能自悟，当局岂忧迷。
黑白焉能浼，死生奚足猗。
应机如破的，迎刃不容丝。
勿讶傍人笑，休防冷眼窥。
既能通妙用，何必患多岐。
同道道亦得，先天天弗违。
穷理以尽性，放言而遣辞。
视外方知简，听余始识希。
大羹无以和，玄酒莫能灕。
上兵不可伐，巧历不可推。
善言不可道，逸驾不可追。
兄弟专乎爱，父子主于慈。
天下亦可授，此着不可私。
观棋大吟
作者：邵雍
朝代：宋

人有精游艺，予尝观弈棋。
筭馀知造化，着外见几微。
好胜心无已，争先意不低。
当人尽宾主，对面如蛮夷。
财利激于衷，喜怒见于頄。
生杀在于手，与夺指于颐。
戾不殊冰炭，和不侔埙篪。
义不及朋友，情不通夫妻。
珠玉出怀袖，龙蛇走肝脾。
金汤起樽俎，剑戟交幈帏。
白昼役鬼神，平地蟠蛟螭。
空江响雷雹，陆海诛鲸鲵。
寒暑同舒惨，昏明共蔽亏。
山河灿於地，星斗会璇玑。
因睹输赢势，翻惊宠辱蹊。
高卑易裁制，返覆难拘羁。
心迹既一判，利害不两提。
卷舒当要会，取舍在须斯。
智者伤于诈，信者失于椎。
真伪之相杂，名实之都隳。
得者失之本，福为祸之梯。
乾坤支作讼，离坎变成睽。
弧矢相凌犯，言辞共诋欺。
何尝无胜负，未始绝兴衰。
前日之所是，今日之或非。
今日之所强，明日之或羸。
以古观后世，终天露端倪。
以今观往昔，何止乎庖牺。
尧舜行揖让，四凶犹趄趑。
汤武援干戈，三老诚有讥。
虽臯陶陈谟，而伊周献规。
曾未免矣夫，療骨而伤肌。
仁为名所败，义为利所挤。
治乱不自已，因革徒从宜。
与贤不与子，贤愚生瑕玼。
与子不与贤，子孙生疮痍。
或苗民逆命，或有扈阻威。
或羿浞起釁，或管蔡造疑。
或商人征葛，或周人乘黎。
或鸣条振旅，或牧野搴旗。
灼见夏台日，曾照升自陑。
安知羑里月，不照逾孟师。
厉王奔于彘，幽王死于骊。
平王迁于洛，赧王败于伊。
或盟于召陵，或会于黄池。
或战于长岸，或弑于乾谿。
或入于鄢郢，或栖于会稽。
或屠于大梁，或入于临淄。
五霸共吞噬，七雄相鞭笞。
暴秦灭六国，楚汉决雄雌。
天尽于有日，地极于无涯。
遐尔都包括，纵横悉指挥。
井田方奕奕，兵甲正累累。
易之以阡陌，画之以效畿。
销之以锋谪，焚之以书诗。
罢侯以置守，强幹而弱枝。
重兵栖上郡，长城惭边陲。
自谓磐石固，万世无已而。
回天于指掌，割地于阶墀。
视入若蝼蚁，用财如沙泥。
阿房宫未毕，祖龙车至戏。
骊山卒未放，陈涉兵自蕲。
灞上心非浅，鸿门气正滋。
咸阳起烟焰，南郑奋熊罴。
人鬼同交错，风云共惨凄。
项强刘未胜，得鹿莫知谁。
约法三章在，收兵五国随。
庙堂成筭重，帷幄坐筹奇。
广武貔貅怒，鸿沟虎豹饥。
荥阳留纪信，垓下别虞姬。
三傑才方展，千年运正熙。
山川旧形胜，日月新光辉。
正朔承三统，车书混四维。
方隅无割据，穷僻有羁縻。
后族争行日，军分南北司。
当时无佐命，何以救顛隮。
百战方全日，长兵震天垂。
岂知巫蛊事，祸起刘屈氂。
冢宰司衡日，重明正渺瀰。
见危能致命，无忝寄孤遗。
剧贼欺孤日，行同狐与狸。
宫中凌寡妇，殿上逐婴儿。
龙战知何所，冰坚正在兹。
溃堤虽患水，禦水敢忘堤。
东汉重晞日，昆阳屋瓦飞。
幽忧新室鬼，狼籍渐台屍。
鄗邑追隆准，新安扫赤眉。
再逢火德王，复睹汉官仪。
窦邓缘中馈，阎梁挟牝鸡。
经何功殆尽，至董业都糜。
河洛少烟火，京都多蒿藜。
长天有鸟度，白骨无人悲。
城有隍须复，羊无血可刲。
大厦之将颠，非一木可支，
孟德提先手，仲谋藉世资。
玄德志不遂，竟终于涕洟。
西晋尚清谈，大计悬品题。
妇人执国命，骨肉生疠疵。
二主蒙霜露，五胡犯鼎彝。
世无管夷吾，令人重歔欷。
广陌羌塵合，中州胡马嘶。
龙光射牛斗，日影化虹蜺。
闢草来洛汭，墾田趋江湄。
二百有四年，方驾而并驰。
东晋分南尾，时或产灵芝。
凡经五改命，至陈卒昌隋。
国破西风暮，城荒春草萋。
长江空满目，行客浪沾衣。
后魏开北首，孝文几缉绥。
河阴旋有变，国分为东西。
尔朱夺高氏，宇文灭北齐。
及隋始并陈，四海为藩篱。
泛忭公私匮，征辽士卒疲。
有身皆厌苦，无口不嗟咨。
处处称年号，人人思乱离。
中原未有主，谁识非鹿麋。
千一难知日，天人相与期。
龙腾则云霭，虎步则风凄。
母后专朝日，相仍絮宫闱。
可差恒彦范，不杀武三民。
绣岭喧歌舞，渔阳动鼓鼙。
太平其可傲，徒罪一杨妃。
剑阁离天日，潼关漏虎貔。
两京皆覆没，九庙咸倾欹。
乐极则悲至，恩交则害携。
事无事奈何，举目谁与比。
自此藩方盛，都无臣子祗。
恃功而不朝，讨贼以为词。
各拥部兵盛，谁怜王室卑。
邀朝迁姑息，观社稷安危。
攻取非君命，诛求本自肥。
乘舆时播越，扈从或参差。
尾大知难运，鞭长岂易麾。
长奸忧必至，养虎害终贻。
国步可颠沛，君心空忸怩。
时来花烂漫，势去叶离披。
十姓分中夏，五家递通逵。
徒明星有烂，但东方未晞。
才返长芦镇，旋驱胡柳陂。
绛霄兵自取，玄武火何痴。
中渡降堪罪，栾城死可嗤。
太原朝见人，刘子夕闻啼。
事体重重别，人情旋旋移。
弃灰犹隐火，朽骨尚称龟。
谲诈多阴中，艰忧常自罹。
挠防肤革易，患救腹心迟。
语祸不旋踵，言伤浪噬脐。
欲升还陨落，将坠却扶持。
瞑眩人皆恶，康宁世共晞。
须能蠲重疾，始可谓良医。
久废田硗确，难行路险巇。
不逄真主出，何以见施为。
家国邅迍極，君臣际会稀。
上天生假手，我宋遂开基。
睿弄随方设，群豪引领归。
迄今百余载，兵革民不知。
成改须归命，兴亡自系时。
天机不常设，国手无常施。
往事都陈迹，前书略可依。
比观之博弈，不差乎毫釐。
消长天旋运，阴阳道范围。
吉凶人变化，动静事枢机。
疾走者先颠，迟茂都后萎。
与其交受害，不若两忘之。
求鱼必以筌，获兔必以罤。
得之不能忘，羊质而虎皮。
道大闻老子，才难语仲尼。
造形能自悟，当局岂忧迷。
黑白焉能浼，死生奚足猗。
应机如破的，迎刃不容丝。
勿讶傍人笑，休防冷眼窥。
既能通妙用，何必患多岐。
同道道亦得，先天天弗违。
穷理以尽性，放言而遣辞。
视外方知简，听余始识希。
大羹无以和，玄酒莫能漓。
上兵不可伐，巧历不可推。
善言不可道，逸驾不可追。
兄弟专乎爱，父子主于慈。
天下亦可授，此著不可私。
观棋大吟
作者：邵雍
朝代：宋

人有精游艺，予尝观弈棋。算馀知造化，着外见几微。好胜心无已，争先意不低。当人尽宾主，对面如蛮夷。财利激于衷，喜怒见于頄。生杀在于手，与夺指于颐。戾不殊冰炭，和不侔埙篪。义不及朋友，情不通夫妻。珠玉出怀袖，龙蛇走肝脾。金汤起樽俎，剑戟交屏帏。白昼役鬼神，平地蟠蛟螭。空江响雷雹，陆海诛鲸鲵。寒暑同舒惨，昏明共蔽亏。山河璨于地，星斗会璇玑。因睹输赢势，翻惊宠辱蹊。高卑易裁制，返覆难拘羁。心迹既一判，利害不两提。卷舒当要会，取舍在须斯。智者伤于诈，信者失于椎。真伪之相杂，名实之都隳。得者失之本，福为祸之梯。乾坤支作讼，离坎变成睽。弧矢相凌犯，言辞共诋欺。何尝无胜负，未始绝兴衰。前日之所是，今日之或非。今日之所强，明日之或羸。以古观后世，终天露端倪。以今观往昔，何止乎庖羲。尧舜行揖让，四凶犹趄趑。汤武援干戈，三老诚有讥。虽皋陶陈谟，而伊周献规。曾未免矣夫，疗骨而伤肌。仁为名所败，义为利所挤。治乱不自已，因革徒从宜。与贤不与子，贤愚生瑕玼。与子不与贤，子孙生疮痍。或苗民逆命，或有扈阻威。或羿浞起衅，或管蔡造疑。或商人征葛，或周人乘黎。或鸣条振旅，或牧野搴旗。灼见夏台日，曾照升自陑。安知羑里月，不照逾孟师。厉王奔于彘，幽王死于骊。平王迁于洛，赧王败于伊。或盟于召陵，或会于黄池。或战于长岸，或弑于乾溪。或入于鄢郢，或栖于会稽。或屠于大梁，或入于临淄。五霸共吞噬，七雄相鞭笞。暴秦灭六国，楚汉决雄雌。天尽于有日，地极于无涯。遐迩都包括，纵横悉指挥。井田方奕奕，兵甲正累累。易之以阡陌，画之以郊畿。销之以锋镝，焚之以书诗。罢侯以置守，强干而弱枝。重兵栖上郡，长城堑边陲。自谓磐石固，万世无已而。回天于指掌，割地于阶墀。视人若蝼蚁，用财如沙泥。阿房宫未毕，祖龙车至戏。骊山卒未放，陈涉兵自蕲。灞上心非浅，鸿门气正滋。咸阳起烟焰，南郑奋熊罴。人鬼同交错，风云共惨凄。项强刘未胜，得鹿莫知谁。约法三章在，收兵五国随。庙堂成算重，帷幄坐筹奇。广武貔貅怒，鸿沟虎豹饥。荥阳留纪信，垓下别虞姬。三杰才方展，千年运正熙。山川旧形胜，日月新光辉。正朔承三统，车书混四维。方隅无割据，穷僻有羁縻。后族争行日，军分南北司。当时无佐命，何以救颠隮。百战方全日，长兵震天垂。岂知巫蛊事，祸起刘屈？。冢宰司衡日，重明正渺瀰。见危能致命，无忝寄孤遗。剧贼欺孤日，行同狐与狸。宫中凌寡妇，殿上逐婴儿。龙战知何所，冰坚正在兹。溃堤虽患水，禦水敢忘堤。东汉重晞日，昆阳屋瓦飞。幽忧新室鬼，狼籍渐台尸。鄗邑追隆准，新安扫赤眉。再逢火德王，复睹汉官仪。窦邓缘中馈，阎梁挟牝鸡。经何功殆尽，至董业都糜。河洛少烟火，京都多蒿藜。长天有鸟度，白骨无人悲。城有隍须复，羊无血可刲。大厦之将颠，非一木可支。孟德提先手，仲谋藉世资。玄德志不遂，竟终于涕洟。西晋尚清谈，大计悬品题。妇人执国命，骨肉生疠疵。二主蒙霜露，五胡犯鼎彝。世无管夷吾，令人重歔欷。广陌羌尘合，中州胡马嘶。龙光射牛斗，日影化虹蜺。辟草来洛汭，垦田趋江湄。二百有四年，方驾而并驰。东晋分南尾，时或产灵芝。凡经五改命，至陈卒昌隋。国破西风暮，城荒春草萋。长江空满目，行客浪沾衣。后魏开北首，孝文几缉绥。河阴旋有变，国分为东西。尔朱夺高氏，宇文灭北齐。及隋始并陈，四海为藩篱。泛汴公私匮，征辽士卒疲。有身皆厌苦，无口不嗟咨。处处称年号，人人思乱离。中原未有主，谁识非鹿麋。千一难知日，天人相与期。龙腾则云霭，虎步则风凄。母后专朝日，相仍紊宫闱。可嗟桓彦范，不杀武三思。绣岭喧歌舞，渔阳动鼓鼙。太平其可傲，徒罪一杨妃。剑阁离天日，潼关漏虎貔。两京皆覆没，九庙咸倾欹。乐极则悲至，恩交则害携。事无可奈何，举目谁与比。自此藩方盛，都无臣子祗。恃功而不朝，讨贼以为词。各拥部兵盛，谁怜王室卑。邀朝廷姑息，观社稷安危。攻取非君命，诛求本自肥。乘舆时播越，扈从或参差。尾大知难运，鞭长岂易麾。长奸忧必至，养虎害终贻。国步何颠沛，君心空忸怩。时来花烂漫，势去叶离披。十姓分中夏，五家递通逵。徒明星有烂，但东方未晞。才返长芦镇，旋驱胡柳陂。绛霄兵自取，玄武火何痴。中渡降堪罪，栾城死可嗤。太原朝见入，刘子夕闻啼。事体重重别，人情旋旋移。弃灰犹隐火，朽骨尚称龟。谲诈多阴中，艰忧常自罹。挠防肤革易，患救腹心迟。语祸不旋踵，言伤浪噬脐。欲升还陨落，将坠却扶持。瞑眩人皆恶，康宁世共睎。须能蠲重疾，始可谓良医。久废田硗确，难行路险巇。不逢真主出，何以见施为。家国邅回极，君臣际会稀。上天生假手，我宋遂开基。睿算随方设，群豪引领归。迄今百馀载，兵革民不知。成败须归命，兴亡自系时。天机不常设，国手无常施。往事都陈迹，前书略可依。比观之博弈，不差乎毫釐。消长天旋运，阴阳道范围。吉凶人变化，动静事枢机。疾走者先颠，迟茂者后萎。与其交受害，不若两忘之。求鱼必以筌，获兔必以罤。得之不能忘，羊质而虎皮。道大闻老子，才难语仲尼。造形能自悟，当局岂忧迷。黑白焉能浼，死生奚足猗。应机如破的，迎刃不容丝。勿讶傍人笑，休防冷眼窥。既能通妙用，何必患多岐。同道道亦得，先天天弗违。穷理以尽性，放言而遣辞。视外方知简，听馀始识希。大羹无以和，玄酒莫能漓。上兵不可伐，巧历不可推。善言不可道，逸驾不可追。兄弟专乎爱，父子主于慈。天下亦可授，此著不可私。
观棋大吟
作者：邵雍
朝代：宋
体裁：古风

人有精游艺，予尝观弈棋。算馀知造化，着外见几微。好胜心无已，争先意不低。当人尽宾主，对面如蛮夷。财利激于衷，喜怒见于頄。生杀在于手，与夺指于颐。戾不殊冰炭，和不侔埙篪。义不及朋友，情不通夫妻。珠玉出怀袖，龙蛇走肝脾。金汤起樽俎，剑戟交屏帏。白昼役鬼神，平地蟠蛟螭。空江响雷雹，陆海诛鲸鲵。寒暑同舒惨，昏明共蔽亏。山河璨于地，星斗会璇玑。因睹输赢势，翻惊宠辱蹊。高卑易裁制，返覆难拘羁。心迹既一判，利害不两提。卷舒当要会，取舍在须斯。智者伤于诈，信者失于椎。真伪之相杂，名实之都隳。得者失之本，福为祸之梯。乾坤支作讼，离坎变成睽。弧矢相凌犯，言辞共诋欺。何尝无胜负，未始绝兴衰。前日之所是，今日之或非。今日之所强，明日之或羸。以古观后世，终天露端倪。以今观往昔，何止乎庖羲。尧舜行揖让，四凶犹趄趑。汤武援干戈，三老诚有讥。虽皋陶陈谟，而伊周献规。曾未免矣夫，疗骨而伤肌。仁为名所败，义为利所挤。治乱不自已，因革徒从宜。与贤不与子，贤愚生瑕玼。与子不与贤，子孙生疮痍。或苗民逆命，或有扈阻威。或羿浞起衅，或管蔡造疑。或商人征葛，或周人乘黎。或鸣条振旅，或牧野搴旗。灼见夏台日，曾照升自陑。安知羑里月，不照逾孟师。厉王奔于彘，幽王死于骊。平王迁于洛，赧王败于伊。或盟于召陵，或会于黄池。或战于长岸，或弑于乾溪。或入于鄢郢，或栖于会稽。或屠于大梁，或入于临淄。五霸共吞噬，七雄相鞭笞。暴秦灭六国，楚汉决雄雌。天尽于有日，地极于无涯。遐迩都包括，纵横悉指挥。井田方奕奕，兵甲正累累。易之以阡陌，画之以郊畿。销之以锋镝，焚之以书诗。罢侯以置守，强干而弱枝。重兵栖上郡，长城堑边陲。自谓磐石固，万世无已而。回天于指掌，割地于阶墀。视人若蝼蚁，用财如沙泥。阿房宫未毕，祖龙车至戏。骊山卒未放，陈涉兵自蕲。灞上心非浅，鸿门气正滋。咸阳起烟焰，南郑奋熊罴。人鬼同交错，风云共惨凄。项强刘未胜，得鹿莫知谁。约法三章在，收兵五国随。庙堂成算重，帷幄坐筹奇。广武貔貅怒，鸿沟虎豹饥。荥阳留纪信，垓下别虞姬。三杰才方展，千年运正熙。山川旧形胜，日月新光辉。正朔承三统，车书混四维。方隅无割据，穷僻有羁縻。后族争行日，军分南北司。当时无佐命，何以救颠隮。百战方全日，长兵震天垂。岂知巫蛊事，祸起刘屈�。冢宰司衡日，重明正渺瀰。见危能致命，无忝寄孤遗。剧贼欺孤日，行同狐与狸。宫中凌寡妇，殿上逐婴儿。龙战知何所，冰坚正在兹。溃堤虽患水，禦水敢忘堤。东汉重晞日，昆阳屋瓦飞。幽忧新室鬼，狼籍渐台尸。鄗邑追隆准，新安扫赤眉。再逢火德王，复睹汉官仪。窦邓缘中馈，阎梁挟牝鸡。经何功殆尽，至董业都糜。河洛少烟火，京都多蒿藜。长天有鸟度，白骨无人悲。城有隍须复，羊无血可刲。大厦之将颠，非一木可支。孟德提先手，仲谋藉世资。玄德志不遂，竟终于涕洟。西晋尚清谈，大计悬品题。妇人执国命，骨肉生疠疵。二主蒙霜露，五胡犯鼎彝。世无管夷吾，令人重歔欷。广陌羌尘合，中州胡马嘶。龙光射牛斗，日影化虹蜺。辟草来洛汭，垦田趋江湄。二百有四年，方驾而并驰。东晋分南尾，时或产灵芝。凡经五改命，至陈卒昌隋。国破西风暮，城荒春草萋。长江空满目，行客浪沾衣。后魏开北首，孝文几缉绥。河阴旋有变，国分为东西。尔朱夺高氏，宇文灭北齐。及隋始并陈，四海为藩篱。泛汴公私匮，征辽士卒疲。有身皆厌苦，无口不嗟咨。处处称年号，人人思乱离。中原未有主，谁识非鹿麋。千一难知日，天人相与期。龙腾则云霭，虎步则风凄。母后专朝日，相仍紊宫闱。可嗟桓彦范，不杀武三思。绣岭喧歌舞，渔阳动鼓鼙。太平其可傲，徒罪一杨妃。剑阁离天日，潼关漏虎貔。两京皆覆没，九庙咸倾欹。乐极则悲至，恩交则害携。事无可奈何，举目谁与比。自此藩方盛，都无臣子祗。恃功而不朝，讨贼以为词。各拥部兵盛，谁怜王室卑。邀朝廷姑息，观社稷安危。攻取非君命，诛求本自肥。乘舆时播越，扈从或参差。尾大知难运，鞭长岂易麾。长奸忧必至，养虎害终贻。国步何颠沛，君心空忸怩。时来花烂漫，势去叶离披。十姓分中夏，五家递通逵。徒明星有烂，但东方未晞。才返长芦镇，旋驱胡柳陂。绛霄兵自取，玄武火何痴。中渡降堪罪，栾城死可嗤。太原朝见入，刘子夕闻啼。事体重重别，人情旋旋移。弃灰犹隐火，朽骨尚称龟。谲诈多阴中，艰忧常自罹。挠防肤革易，患救腹心迟。语祸不旋踵，言伤浪噬脐。欲升还陨落，将坠却扶持。瞑眩人皆恶，康宁世共睎。须能蠲重疾，始可谓良医。久废田硗确，难行路险巇。不逢真主出，何以见施为。家国邅回极，君臣际会稀。上天生假手，我宋遂开基。睿算随方设，群豪引领归。迄今百馀载，兵革民不知。成败须归命，兴亡自系时。天机不常设，国手无常施。往事都陈迹，前书略可依。比观之博弈，不差乎毫釐。消长天旋运，阴阳道范围。吉凶人变化，动静事枢机。疾走者先颠，迟茂者后萎。与其交受害，不若两忘之。求鱼必以筌，获兔必以罤。得之不能忘，羊质而虎皮。道大闻老子，才难语仲尼。造形能自悟，当局岂忧迷。黑白焉能浼，死生奚足猗。应机如破的，迎刃不容丝。勿讶傍人笑，休防冷眼窥。既能通妙用，何必患多岐。同道道亦得，先天天弗违。穷理以尽性，放言而遣辞。视外方知简，听馀始识希。大羹无以和，玄酒莫能漓。上兵不可伐，巧历不可推。善言不可道，逸驾不可追。兄弟专乎爱，父子主于慈。天下亦可授，此著不可私。
观棋小吟
作者：邵雍
朝代：宋

谁言博奕尚优游，利害相磨未始休。
初得手时宜顾望，合行权处莫迟留。
二年乃正三监罪，七日能尸两观囚。
天下太平无一事，南阳高卧更何求。
观棋小吟
作者：邵雍
朝代：宋

谁言博弈尚优游，利害相磨未始休。初得手时宜顾望，合行权处莫迟留。二年乃正三监罪，七日能尸两观囚。天下太平无一事，南阳高卧更何求。
观棋绝句
作者：邵雍
朝代：宋

未去交争意，难忘黑白心。一条无敌路，彻了没人寻。未去交争意，难忘黑白情。一条平稳路，痛惜没人行。
观棋绝句·其一
作者：邵雍
朝代：宋
体裁：五言绝句

未去交争意，难忘黑白心。一条无敌路，彻了没人寻。
观棋绝句·其二
作者：邵雍
朝代：宋
体裁：五言绝句

未去交争意，难忘黑白情。一条平稳路，痛惜没人行。
观棋长吟
作者：邵雍
朝代：宋

院静春深昼掩扉，竹间闲看客争棋。搜罗神鬼聚胸臆，措致山河入范围。局合龙蛇成阵斗，劫残鸿雁破行飞。杀多项羽坑秦卒，败剧符坚畏晋师。座上戈鋋尝击搏，面前冰炭旋更移。死生共抵两家事，胜负都由一着时。当路断无相假借，对人须且强推辞。腹心受害诚堪惧，唇齿生忧尚可医。善用中伤为得策，阴行狡狯谓知机。请观今日长安道，易地何尝不有之。
观棋长吟
作者：邵雍
朝代：宋

院静春深昼掩扉，竹间闲看客争棋。
搜罗神鬼聚胸臆，措致山河入范围。
局合龙蛇成阵闘，刧残鸿鴈破行飞。
杀多项羽坑秦卒，败剧苻坚畏晋师。
座上戈鋋尝击搏，面前冰炭旋更移。
死生共抵两家事，胜负都由一着时。
当路断无相假借，对人须且强推辞。
腹心受害诚堪惧，唇齿生忧尚可医。
善用中伤为得策，阴行狡狯谓知机。
请观今日长安道，易地何尝不有之。
观棋长吟
作者：邵雍
朝代：宋

院静春深昼掩扉，竹间闲看客争棋。
搜罗神鬼聚胸臆，措臻山河入范围。
局合龙蛇成阵斗，劫残鸿雁破行飞；
杀多项羽坑秦卒，败剧符坚畏晋师。
座上戈铤尝击搏，面前冰炭旋更移；
死生共抵两家事，胜负都由一着时。
当路断无相假借，对人须且强推辞；
腹心受害诚堪惧，唇齿生忧尚可医；
善用中伤为得策，阴行狡狯谓知机。
请观今日长安道，易地何尝不有之？
观棋长吟
作者：邵雍
朝代：宋

院静香深昼掩扉，竹间闲看客争棋。
搜罗神鬼聚胸臆，措致山河入范围。
局合龙蛇成阵斗，劫残鸿雁破行飞。
杀多项羽坑秦卒，败剧苻坚畏晋师。
座上戈鋋尝击搏，面前冰炭旋更移。
死生共抵两家事，胜负都由一着时。
当路断无相假借，对人须且强推辞。
腹心受害诚堪惧，唇齿生忧尚可医。
善用中伤为得策，阴行狡狯谓知机。
请观今日长安道，易地何尝不有之。
观物吟
作者：邵雍
朝代：宋
体裁：四言诗

一气才分，两仪已备。圆者为天，方者为地。变化生成，动植类起。人在其间，最灵最贵。
观物吟
作者：邵雍
朝代：宋
体裁：古风

利轻则义重，利重则义轻。利不能胜义，自然多至诚。义不能胜利，自然多忿争。
观物吟
作者：邵雍
朝代：宋
体裁：古风

地以静而方，天以动而圆。既正方圆体，还明动静权。静久必成润，动极遂成然。润则水体具，然则火用全。水体以器受，火用以薪传。体在天地后，用起天地先。
观物吟
作者：邵雍
朝代：宋

地以静而方，天以动而圆。
既正方圆体，还明动静权。
静入必成润，动极遂成然。
润则水体具，然则火用会。
水体以器受，火用以薪传。
体在天地后，用起天地先。
观物吟
作者：邵雍
朝代：宋

如鸾如凤，意思安详。
所生之人，非忠则良。
如鼠如雀，意思惊躩。
所生之人，不凶则恶。
观物吟
作者：邵雍
朝代：宋
体裁：四言诗

居暗观明，居静观动。居简观繁，居轻观重。所居者寡，所观则众。匪居匪观，众寡何用。
观物吟
作者：邵雍
朝代：宋
体裁：四言诗

时有代谢，物有枯荣。人有衰盛，事有废兴。
观物吟
作者：邵雍
朝代：宋

水雨霖，火雨露，土雨濛，石雨雹。水风凉，火风热，土风和，石风冽。水云黑，火云赤，土云黄，石云白。水雷云，火雷虩，土雷连，石雷霹。
观物吟
作者：邵雍
朝代：宋
体裁：四言诗

物不两盛，事难独行。荣瘁迭起，贤愚并行。
观物吟
作者：邵雍
朝代：宋

画工状物，经月经年。轩鉴照物，立写于前。鉴之为明，犹或未精。工出人手，平与不平。天下之平，莫若于水。止能照表，不能照里。表里洞照，其唯圣人。察言观行，罔或不真。尽物之性，去己之情。有德之人，而必有言。能言之人，未必能行。
观物吟
作者：邵雍
朝代：宋

画工状物，经月经年。
轩鉴照物，立写于前。
鉴之为明，犹或未精。
工出人手，平与不平。
天下之平，莫若于水。
止能照表，不能照里。
表里洞照，其唯圣人。
察言观行，罔或不真。
尽物之性，去已之情。
有德之人，而必有言。
能言之人，未必能行。
观物吟
作者：邵雍
朝代：宋

画工状物，经月经年。
轩鑑照物，立写于前。
鑑之为明，犹或未精。
工出人手，平与不平。
天下之平，莫若于水。
止能照表，不能照裏。
表裏洞照，其唯圣人。
察言观行，罔或不真。
尽物之性，去己之情。
有德之人，而必有言。
能言之人，未必能行。
观物吟·其一
作者：邵雍
朝代：宋

耳目聪明男子身，洪钧赋与不为贫。因探月窟方知物，未蹑天根岂识人。乾遇巽时观月窟，地逢雷处看天根。天根月窟闲来往，三十六宫都是春。
观物吟·其一
作者：邵雍
朝代：宋

耳目聪明男子身，洪钧赋与不为贫。
因探月窟方知物，未蹑天根岂识人。
干遇巽时观月窟，地逢雷处看天根。
天根月窟闲来往，三十六宫都是春。
观物吟·其二
作者：邵雍
朝代：宋
体裁：七言绝句

淳厚之人少秀慧，秀慧之人少审谛。安得淳厚又秀慧，与之共话人间事。
观物吟二道·其一
作者：邵雍
朝代：宋

柳性至柔软，一年长丈余。
虽然易得荣，柰何易得枯。
观物吟二道·其二
作者：邵雍
朝代：宋

百谷仰膏雨，极枯变极荣。
安得此甘泽，聊且振羣生。
观物吟二首
作者：邵雍
朝代：宋

柳性至柔软，一年长丈馀。虽然易得荣，奈何易得枯。百谷仰膏雨，极枯变极荣。安得此甘泽，聊且振群生。
观物吟二首·其一
作者：邵雍
朝代：宋

柳性至柔软，一年长丈馀。虽然易得荣，奈何易得枯。
观物吟二首·其二
作者：邵雍
朝代：宋

百谷仰膏雨，极枯变极荣。安得此甘泽，聊且振群生。
观物吟四首
作者：邵雍
朝代：宋

日月无异明，昼夜有异体。人鬼无异情，生死有异理。既未能知生，又焉能知死。既未能事人，又焉能事鬼。人之耳所闻，不若目亲照。耳闻有异同，目照无多少。并弃耳目官，专用舌口较。不成天下功，止成天下笑。
观物吟四首·其一
作者：邵雍
朝代：宋
体裁：古风

日月无异明，昼夜有异体。人鬼无异情，生死有异理。既未能知生，又焉能知死。既未能事人，又焉能事鬼。
观物吟四首·其三
作者：邵雍
朝代：宋

古今情一也，能处又何难。识事事非易，知人人所艰。多疑亏任用，轻信失防闲。尧舜其犹病，何尝无大奸。
观物吟四首·其三
作者：邵雍
朝代：宋

古今情一也，能处又何难。
识事事非易，知人人所艰。
多疑亏任用，轻信失防闲。
尧舜其犹病，何尝无大姦。
观物吟四首·其二
作者：邵雍
朝代：宋

莺蝉体既分，安用苦云云。气盛有馀力，声销无异闻。时来由自己，势去属他人。莫作伤心事，伤心不益身。
观物吟四首·其二
作者：邵雍
朝代：宋

莺蝉体既分，安用苦云云。气盛有馀力，声销无异闻。时来由自己，势去属他人。莫作伤心事，伤心不益身。古今情一也，能处又何难。识事事非易，知人人所艰。多疑亏任用，轻信失防闲。尧舜其犹病，何尝无大奸。
观物吟四首·其二
作者：邵雍
朝代：宋

鶑蝉体既分，安用苦云云。
气盛有余力，声销无异闻。
时来由自己，势去属他人。
莫作伤心事，伤心不益身。
观物吟四首·其四
作者：邵雍
朝代：宋

人之耳所闻，不若目亲照。
耳闻有异同，目照无多少。
併弃耳目官，专用舌口较。
不成天下功，止成天下笑。
观物吟四首·其四
作者：邵雍
朝代：宋

人之耳所闻，不若目亲照。耳闻有异同，目照无多少。并弃耳目官，专用舌口较。不成天下功，止成天下笑。
观盛化吟
作者：邵雍
朝代：宋

纷纷五代乱离间，一旦云开复见天。草木百年新雨露，车书万里旧山川。寻常巷陌犹簪绂，取次园亭亦管弦。人老太平春未老，莺花无害日高眠。吾曹养拙赖明时，为幸居多宁不知。天下英才中遁迹，人间好景处开眉。生来只惯见丰稔，老去未尝经乱离。五事历将前代举，帝尧而下固无之。
观盛化吟·其一
作者：邵雍
朝代：宋

纷纷五代乱离间，一旦云开复见天。草木百年新雨露，车书万里旧山川。寻常巷陌犹簪绂，取次园亭亦管弦。人老太平春未老，莺花无害日高眠。
观盛化吟·其一
作者：邵雍
朝代：宋

纷纷五代乱离间，一旦云开復见天。
草木百年新雨露，车书万里旧山川。
寻常巷陌犹簪绂，取次园亭亦管絃。
人老太平春未老，鶑花无害日高眠。
观盛化吟·其二
作者：邵雍
朝代：宋

吾曹养拙頼明时，为幸居多宁不知。
天下英才中遁迹，人间好景处开眉。
生来只惯见丰稔，老去未尝经乱离。
五事历将前代举，帝尧而下固无之。
观盛花吟
作者：邵雍
朝代：宋

吾曹养拙赖明时，为幸居多宁不知。天下英才中遁迹，人间好景处开眉。生来只惯见丰稔，老去未尝经乱离。五事历将前代举，帝尧而下固无之。
观盛花吟
作者：邵雍
朝代：宋

纷纷五代乱离间，一旦云开复见天。
草木百年新雨露，车书万里旧山川。
寻常巷陌犹{上竹下替}绂，取次园亭亦管弦。
人老太平春未老，莺花无害日高眠。
观西晋吟
作者：邵雍
朝代：宋
体裁：七言律诗

承平未必便无忧，安若忘危非善谋。题品人材凭雅诮，雌黄时事用风流。有刀难剖公闾腹，无木可枭元海头。祸在夕阳亭一句，上东门啸浪悠悠。
观诗吟
作者：邵雍
朝代：宋
体裁：七言律诗

爱君难得似当时，曲尽人情莫若诗。无雅岂明王教化，有风方识国兴衰。知音未若吴公子，润色曾经鲁仲尼。三百五篇天下事，后人谁敢更讥非。
观陈希夷先生真及墨迹
作者：邵雍
朝代：宋

未见希夷真，未见希夷迹。止闻希夷名，希夷心未识。及见希夷迹，又见希夷真。始知今与古，天下长有人。希夷真可观，希夷墨可传。希夷心一片，不可得而言。
观陈希夷先生真及墨迹·其一
作者：邵雍
朝代：宋

未见希夷真，未见希夷蹟。
止闻希夷名，希夷心未识。
观陈希夷先生真及墨迹·其一
作者：邵雍
朝代：宋

未见希夷真，未见希夷迹。止闻希夷名，希夷心未识。
观陈希夷先生真及墨迹·其三
作者：邵雍
朝代：宋
体裁：古风

希夷真可观，希夷墨可传。希夷心一片，不可得而言。
观陈希夷先生真及墨迹·其二
作者：邵雍
朝代：宋

及见希夷蹟，又见希夷真。
始知今与古，天下长有人。
观陈希夷先生真及墨迹·其二
作者：邵雍
朝代：宋

及见希夷迹，又见希夷真。始知今与古，天下长有人。
观隋朝吟
作者：邵雍
朝代：宋

始谋当日已非臧，又更相承或自戕。
蚁蝼人民贪土地，泥沙金帛悦姬姜。
征辽意思縻荒服，泛汴情怀厌未央。
三十六年都扫地，不然天下未归唐。
观隋朝吟
作者：邵雍
朝代：宋

始谋当日已非臧，又更相承或自戕。蝼蚁人民贪土地，泥沙金帛悦姬姜。征辽意思縻荒服，泛汴情怀厌未央。三十六年都扫地，不然天下未归唐。
览照吟
作者：邵雍
朝代：宋
体裁：古风

其骨爽，其神清。其禄薄，其福轻。
览照吟
作者：邵雍
朝代：宋

凌晨览照见皤然，自喜皤然一叟仙。慷慨敢开天下口，分明高道世间言。虽然天下本无事，不奈世间长有贤。自问此身何所用，此身唯称老林泉。
览照吟
作者：邵雍
朝代：宋

凌晨览照见皤然，自喜皤然一叟仙。
慷慨敢开天下口，分明高道世间言。
虽然天下本无事，不那世间长有贤。
自问此身何所用，此身唯称老林泉。
解字吟
作者：邵雍
朝代：宋
体裁：四言诗

人言为信，日月为明。止戈为武，羔美为羹。
解字吟
作者：邵雍
朝代：宋

人言爲信，日月爲明。
止戈爲武，羔美爲羹。
触观物
作者：邵雍
朝代：宋

万物备吾身，身贫道未贫。观时见物理，主敬得天真。心净星辰夜，情析草木春。自怜斲丧者，能作太平人。
触观物
作者：邵雍
朝代：宋

万物备吾身，身贫道未贫。
观时见物理，主敬得天真。
心凈星辰夜，情忻草木春。
自怜斵丧者，能作太平人。
觸觀物
作者：邵雍
朝代：宋

萬物備吾身，身貧道未貧。
觀時見物理，主敬得天真。
心凈星辰夜，情忻草木春。
自憐斵喪者，能作太平人。
言行吟
作者：邵雍
朝代：宋
体裁：五言绝句

能言未是难，行得始为艰。须是真男子，方能无厚颜。
言行吟
作者：邵雍
朝代：宋

能言未是難，行得始爲艱。
須是真男子，方能無厚顔。
言語吟
作者：邵雍
朝代：宋

一語便喜處，千言益怒時。
既因言語合，却爲語言離。
言语吟
作者：邵雍
朝代：宋

一语便喜处，千言益怒时。
既因言语合，却为语方离。
言语吟
作者：邵雍
朝代：宋
体裁：五言绝句

一语便喜处，千言益怒时。既因言语合，却为语言离。
言默吟
作者：邵雍
朝代：宋
体裁：七言绝句

当默用言言是垢，当言任默默为尘。当言当默都无任，尘垢何由得到身。
言默吟
作者：邵雍
朝代：宋

當默用言言是垢，當言任默默爲塵。
當言當默都無任，塵垢何由得到身。
訓世孝弟詩·其一
作者：邵雍
朝代：宋

子孝親兮弟敬哥，休殘骨肉起風波。
劬勞恩重須當報，手足情深要取和。
公藝同居今古罕，田真共處子孫多。
如斯遐邇皆稱美，子孝親兮弟敬哥。
訓世孝弟詩·其一〇
作者：邵雍
朝代：宋

子孝親兮并敬哥，吁嗟分拆聽搬唆。
囊中財物他嫌少，祖上田園你要多。
夫婦眼前雖快樂，兒孫日後恐消磨。
何如孝弟親鄉黨，子孝親兮弟敬哥。
訓世孝弟詩·其一一
作者：邵雍
朝代：宋

每日清晨一炷香，謝天謝地謝三光。
所求處處田禾熟，惟願人人壽命長。
國有賢臣安社稷，家無逆子惱爹娘。
四方平靜干戈息，我若貧時也不妨。
訓世孝弟詩·其七
作者：邵雍
朝代：宋

子孝親兮弟敬哥，丈夫休聽室人唆。
眼前金帛毋嫌少，膝下兒孫不厭多。
但得家和貧也好，若教不義富如何。
王韓孝友垂青史，子孝親兮弟敬哥。